Ridzuan Dan Ziyad Sumbang Pingat Emas Buat Negara Di Sukan Paralimpik Rio

Sejarah tercipta di Rio apabila atlet paralimpik negara berjaya merangkul dua pingat emas.

Emas pertama diperolehi menerusi acara 100m T36 (cerebral palsy) oleh Mohamad Ridzuan Mohamad Puzi dan emas kedua menerusi Muhammad Ziyad Zolkefli menerusi acara lontar peluru F20 (masalah pembelajaran).

Di Stadium Olimpik Rio, Mohamad Ridzuan memecut ke garisan penamat 100m T36 dengan catatan 12.07 saat mendahului Yang Yifei dari China (12.20s) dan Rodrigo Parreira da Silva dari negara tuan rumah Brazil (12.54s).

Bukan itu sahaja, Muhammad Ziyad telah mencatat rekod dunia baru dengan balingan sejauh 16.83m memadam rekod sebelum ini, 16.29m dicatat oleh Todd Hodgetts ketika sukan Paralimpik London 2012.

Ridzuan dan Ziyad bakal menerima imbuhan lumayan bernilai RM1 juta selain penerbangan percuma seumur hidup daripada AirAsia kerana berjaya memenangi pingat emas ini.

Tahniah buat Ridzuan dan Ziyad! Dengan usaha keras anda, anda berjaya membawa pulang dua butir pingat emas buat negara. Malaysia Boleh!


Ridzuan Puzi Cipta Sejarah Raih Emas Ketiga Di Sukan Para Asia

Bintang Olahraga Malaysia, Ridzuan Puzi sekali lagi mempamerkan aksi cemerlang apabila mencipta rekod baharu dunia dalam acara olahraga Sukan Para Asia 2018 di Stadium Utama Gelora Bung Karno.

Mohamad Ridzuan mencatat masa 11.87 saat dalam acara 100m T36 lelaki (cerebral palsy), sekali gus memadam rekod terdahulu 11.90 saat yang dicipta atlet Rusia, Evgenii Shvetcov pada Kejohanan Paralimpik Dunia IPC di Lyon, Perancis pada 2013. Emas kedua beliau pula adalah dalam acara lari pecut 400m.

Selain acara pecut 100m dan 400m, Ridzuan atau dikenali sebagai Dik Wan, turut menambah koleksi emas dalam acara lompat jauh lelaki T36 dengan catatan rekod baharu kejohanan dan Asia iaitu 5.49 meter (m) di Stadium Gelora Bung Karno.

Mohamad Ridzuan Puzi @pridzuan36 #TeamMAS 🇲🇾

EMAS 🥇 100m T36 + WREMAS 🥇 400m T36EMAS 🥇 Lompat Jauh T36 + AR

RT kalau anda rasa @pridzuan36 benar-benar luar biasa!!! 💪#KamiLuarBiasa #MalaysiaBoleh ✊ pic.twitter.com/QQrfAaOc9q

— Man Olimpik 🇲🇾 (@ManOlimpik) October 11, 2018

Mohamad Ridzuan mencipta fenomena baharu sejarah sukan negara apabila muncul sebagai atlet negara pertama yang berjaya meraih pingat emas di temasya Sukan Paralimpik 2016. Menurut beliau, ini merupakan berkat daripada doa ibu bapanya yang sentiasa mendoakan kejayaannya di temasya sukan ini.

Video di bawah adalah rakaman acara lumba lari acara 100m T36 lelaki yang dimenanginya. Tahniah Mohamad Ridzuan Puzi!


Air Minuman ‘Starfresh’ Didapati Mengandungi Bakteria Berbahaya

Satu sesi sampling yang dilakukan oleh pihak Singapore Food Agency (SFA) terhadap satu jenama pembekal air minuman dari Malaysia, Starfresh mendapati air botol tersebut mengandungi bakteria berbahaya.

Keputusan ujian makmal mendapati air botol 1.5 liter dengan tarikh luput 13 May 2021 ini mengandungi pseudomonas aeruginosa. Untuk pengetahuan, bakteria ini sering ditemui dalam najis, tanah dan loji pembentungan. Meminum air yang tercemar dengan bakteria ini akan mengakibatkan jangkitan kuman.

Hasil makmal ini seterusnya memaksa pihak berkuasa Singapura untuk menarik balik jualan jenama tersebut dari pasaran. Pengguna yang telah membeli jenama tersebut dinasihatkan untuk tidak menggunakannya.


Rihana Oksana Petra Kongsi Detik Romantis Dilamar Sultan Kelantan

Isteri Sultan Kelantan Sultan Muhammad V, Rihana Oksana Petra dua hari lalu berkongsikan kisah bagaimana Sultan Muhammad V melamarnya untuk berkahwin menerusi akaun Instagram miliknya.

Oksana Petra dalam tulisan panjangnya menceritakan bagaimana beliau dilamar ketika kali pertama berkunjung ke Malaysia bersama kedua-dua ibu dan bapanya tahun lalu. Sebelum beliau berkunjung ke Malaysia, hubungan beliau dan Sultan Muhammad V adalah secara jarak jauh kerana beliau terlebih dahulu perlu berpindah ke New York selama setahun atas urusan kerja.

Setibanya di Malaysia, beliau dan keluarganya sangat kagum dan terpesona dengan keindahan Malaysia. Pada satu malam ketika masih di Malaysia, beliau menerima lamaran daripada Sultan Muhammad V.

Selepas pertemuan pertama, saya dan bakal suami meneruskan komunikasi melalui telefon setiap hari. Kami ingin berjumpa sekali lagi tetapi terlalu susah disebabkan kontrak peragawati saya, dan juga kerana kami berdua tinggal berjauhan. Saya juga diberi kontrak satu tahun di luar Russia oleh sebuah syarikat yang terkenal untuk berkerja sama dengan syarikat tersebut. Menurut kontrak ini saya terpaksa berpindah ke New York. Pada masa itu, bakal suami saya amat kecewa dan meminta saya supaya tidak membuat sebarang keputusan selagi tidak berjumpa sekali lagi. Kemudian saya mendapat jemputan untuk pergi ke Malaysia bersama ibu dan bapa saya. Jadi saya menerima jemputan itu dan pergi ke sana dengan ibu saya. Kami amat terpesona apabila melihat sendiri negara ini dan saya telah jatuh cinta dengan negara Malaysia. Saya tidak akan melupakan malam yang amat romantis apabila bakal suami saya meluahkan perasaanya dan memberitahu yang dia telah jatuh cinta kepada saya pada kali pertama kami bertemu. Dia juga memberitahu yang dia amat menyenangi dengan saya dan ingin saya menjadi suri hatinya. Maka, itulah permulaan cerita cinta kami. Malaysia adalah tanah tumpah anak saya dan dengan adanya anak ini, saya tahu saya telah membuat pilihan yang amat tepat. Alhamdulillah

A post shared by  Rihana Oksana Petra (@rihanapetra) on Jul 6, 2019 at 3:28am PDT

“Saya tidak akan melupakan malam yang amat romantis apabila bakal suami saya meluahkan perasaanya dan memberitahu yang dia telah jatuh cinta kepada saya pada kali pertama kami bertemu. Dia juga memberitahu yang dia amat menyenangi dengan saya dan ingin saya menjadi suri hatinya,” tulis Oksana Petra di gambar Instagram miliknya.

“Malaysia adalah tanah tumpah anak saya dan dengan adanya anak ini, saya tahu saya telah membuat pilihan yang amat tepat. Alhamdulillah,” terang Oksana lagi.

Bagi ramai orang, kisah pertemuan pertama saya dengan suami saya tetap menjadi misteri. Kami bertemu pada musim bunga 2017 di Eropah. Pada masa itu saya bekerjasama dengan rakan karib kami, Jacob Arabo. Selepas acara itu, kami pergi untuk makan malam, di mana saya berjumpa dengan seorang lelaki, dan beliau memperkenalkan dirinya sebagai Raja Malaysia. Saya menganggap itu sebagai jenaka semata-mata, dan saya pula bergurau bahawa saya juga adalah ratu di Moscow. Kami berbual sepanjang malam dan bertukar nombor telefon. Tidak lama kemudian terdapat berita yang muncul mengenai pelantikan raja, yang merupakan kawan baru saya … untuk diteruskan For many people, the story of our first meeting with my husband remains to be a mystery. We met in spring 2017 in Europe. At that time I cooperated with our common friend jeweler Jacob Arabo. After the event, we went for dinner, where I met a man, and he introduced himself as king of Malaysia. I took it as a joke and joked back that I was also the queen of Moscow. We talked all evening and exchanged phone numbers. Soon there were news appeared about the appointment of the king, who was my new friend… to be continued Для многих людей остаётся загадкой история нашего знакомства с мужем. Это случилось в Европе, весной 2017 года. На тот момент я сотрудничала с нашим общим знакомым ювелиром Джейкобом Арабо. После мероприятия мы отправились на ужин, где я познакомилась с мужчиной, и он представился королем Малайзии. Я восприняла это как шутку и пошутила в ответ, что я тоже королева Москвы. Мы проговорили весь вечер и обменялись номерами телефонов. Вскоре в прессе появились новости о назначении короля, которым и был мой новый знакомый… продолжение следует

A post shared by  Rihana Oksana Petra (@rihanapetra) on Jun 18, 2019 at 10:23am PDT

Sebelum ini, Oksana Petra pernah berkongsikan kisah pertemuan antara beliau dan Sultan Muhammad V buat pertama kali pada tahun 2017 di Eropah. Pada ketika itu beliau tidak mengenali siapa Sultan Muhammad V di mana Sultan Muhammad V memperkenalkan dirinya sebagai ‘Raja Malaysia’. Menganggap ianya satu gurauan, Oksana membalas yang beliau merupakan Ratu Moscow dan dari detik itu hubungan mereka semakin rapat.

Pasangan ini dikurniakan putera sulung yang dinamakan Tengku Ismail Leon Petra Tengku Muhammad V Faris Petra pada 21 Mei lalu. Sangat sweet kisah percintaan yang dikongsikan oleh Oksana Petra ini. Apa pula agaknya kisah yang akan dikongsikan oleh Oksana nanti?

21 May 2019 – the Day, when my life was divided into "before" and "after". Everything that I was told about the changes occurring with a woman after the birth of a baby is true. This love is special. These feelings are completely new. I am greatful to Allah and my husband for our son. Now there are three of us. Thank you for choosing our family, Tengku Ismail Leon Petra Bin Tengku Muhammad V Faris Petra 21.05.2019- день, когда моя жизнь разделилась на "до" и "после". Все, что мне рассказывали об изменениях, происходящих с женщиной после рождения малыша – чистая правда. Эта любовь- особенная. Эти чувства- совершенно новые. Я благодарна Всевышнему и мужу за нашего сына. Теперь нас трое. Спасибо за то, что выбрал нашу семью, Тенку Исмаил Леон Петра Бин Тенку Мухаммад V Фарис Петра

A post shared by  Rihana Oksana Petra (@rihanapetra) on Jun 3, 2019 at 9:40am PDT


Rihanna Marah, Harga Saham Snapchat Jatuh Merudum

Konflik antara Rihanna dan syarikat media sosial Snapchat telah tercetus baru-baru ini gara-gara penyiaran iklan yang di laman sosial tersebut yang menyentuh kisah silam penyanyi tersebut bersama bekas teman lelakinya, Chris Brown.

Harga saham syarikat induk Snapchat iaitu Snap Inc. kini merudum akibat menerima bidasan dari penyanyi tersebut yang tersinggung dengan iklan aplikasi “Would You Rather” yang tersiar di sosial media itu.

Penyanyi yang terkenal dengan jenama ‘Fenty Beauty’ tersebut meluahkan rasa tidak puas hatinya di Insta story yang turut membangkitkan rasa tidak puas hati dalam kalangan pengikut penyanyi tersebut. Perkara ini menjurus kepada kehilangan sejumlah pengguna media sosial berkenaan.

Rihanna responding to Snapchat's ad. I can't believe they did this. pic.twitter.com/TpHQIXTm4j

— Gennette Cordova (@GNCordova) March 15, 2018

Aplikasi “Would You Rather” tersebut memaparkan pilihan kepada pemain sama ada untuk menampar Rihanna atau menumbuk Chris Brown. Snap Inc. kemudiannya menarik balik iklan tersebut yang didakwa diluluskan tanpa mengikut garis panduan pengiklanan di media sosial tersebut.

Menurut kenyataan Rihanna yang berang dengan insiden tersebut mengecam syarikat berkenaan dengan berkata “Anda memperuntukkan wang untuk mereka sesuatu yang boleh memalukan dan memperlekehkan mangsa keganasan domestik!”

Pada 2009 yang lalu, Rihanna terbabit dalam kes keganasan domestik setelah dipukul oleh bekas teman lelakinya, Chris Brown.


Rihanna Melampau, Guna Lagu Dengan Hadis Nabi Dalam Pertunjukan Fesyen Pakaian Dalam

Bintang pop global Rihanna baru sahaja melengkapkan pertunjukan fesyen pakaian dalam Savage x Fenty pada hujung minggu lalu.

Namun, peristiwa itu menarik banyak reaksi negatif dari netizen dan ahli masyarakat, terutamanya mereka yang menganut agama Islam, yang mengecam Rihanna kerana menggunakan lagu yang berisi riwayat hadis Nabi Muhammad SAW.

Hadis adalah sumber penting penganut agama Islam berdasarkan peranan dan pengaruh besar selepas al-Quran sejak zaman Rasulullah SAW. Ia juga adalah interpretasi Nabi SAW kepada umatnya sebagai panduan dalam memahami hukum syarak.

for those yang backup Rihanna . credit to the owner cuz i got it from my friend pic.twitter.com/oyCWGJPZ7T

— amiru_an🇲🇾 (@AJinniyes) October 5, 2020

Bagi mereka yang tertanya-tanya, lagu Doom adalah hasil ciptaan penerbit yang berpangkalan di London bernama Coucou Chloe. Coucou sendiri mengaku menyusun semula lagu tersebut dengan memasukkan hadis Nabi yang menceritakan tanda-tanda hari kiamat atau akhir zaman.

Lagu tersebut telah mencetuskan reaksi negatif dari netizen yang mengecam tindakan penyanyi berusia 32 tahun itu. Mereka mendakwa Rihanna seolah-olah tidak menghormati Islam dan sengaja mencetuskan provokasi apabila memainkan lagu tersebut di pertunjukan fesyen pakaian dalam.

Sebahagian daripada netizen pula mendesak Rihanna, yang juga pengarah kreatif acara fesyen tersebut untuk melakukan lebih banyak penyelidikan sebelum memasukkan elemen Islam di dalam sesebuah karya.

Rihanna is messed up for using a song with a Hadith in it to play at her LINGERIE show. What is up with artists using Islam as an aesthetic?? Have some respect.

If I see any Muslim trying to defend Rihanna may allah guide you cuz she just disrespected Islam on a whole different level

there’s a level of modesty, both men & women have to obtain when it comes to our religion. the fact that rihanna used the hadith to play at her LINGERIE show where people were waking around half naked is so disrespectful to islam & muslims, so idk why people are defending it

There's so many Arabic songs that have nothing to do with Islam that Rihanna could've used for her lingerie show instead someone reciting a hadith was chosen. She doesn't get a pass for this.

— Mango papi 🌴🇭🇹 Warlando عبد الجليل  (@Mangopapi1804) October 4, 2020

Untuk rekod, Rihanna masih belum membuat apa-apa kenyataan balas mengenai isu ini. Kebanyakan daripada netizen telah tampil mendesak Rihanna untuk membuat permohonan maaf kerana mencetuskan kontroversi kepada agama Islam.

Untuk bacaan lanjut mengenai Rihanna, klik pautan di bawah.

Rihanna ‘Usik’ Peminat Dengan Produk Baharu Fenty Beauty

Rihanna Marah, Harga Saham Snapchat Jatuh Merudum


Rihanna ‘Usik’ Peminat Dengan Produk Baharu Fenty Beauty

Berita gembira buat fashionista yang obses dengan rangkaian alat solek dari Fenty Beauty by Rihanna apabila pengasas produk tersebut, Rihanna memuat naik produk terbaharu yang mempunyai peranan yang hampir sama dengan highlighter yang sungguh ikonik keluaran pertama yang lepas.

Rihanna memuat naik penggunaan produk tersebut di laman sosial Instagram produk tersebut, Fenty Beauty. Produk tersebut yang dikenali sebagai ‘Body Lava’ yang digunakan bersama ‘Kabuki Brush’ dikatakan akan dilancarkan pada 6 April. Video boomerang tersebut bagaikan ‘mengusik’ para peminat jenama tersebut dengan ayat ‘Mine are almost empty’ untuk memiliki produk itu apabila dilancarkan nanti.

#BODYLAVA 👀👀 APRIL 6th, get ready! #rihgram @badgalriri

A post shared by  FENTY BEAUTY BY RIHANNA (@fentybeauty) on Mar 26, 2018 at 2:21pm PDT

#BROWNSUGAR or #WHONEEDSCLOTHES??? Nvm, we’ll take both 🤷🏽♀ @badgalriri #BODYLAVA drops April 6th!

A post shared by  FENTY BEAUTY BY RIHANNA (@fentybeauty) on Mar 26, 2018 at 3:52pm PDT

Rihanna turut berkongsi cara penggunaan ‘Body Lava’ yang akan memberikan efek kulit badan glowing seperti yang digilai oleh para selebriti Instagram yang terkenal dalam dan luar negara.

Clothes not needed. 😉#BODYLAVA in #WHONEEDSCLOTHES?!

A post shared by  FENTY BEAUTY BY RIHANNA (@fentybeauty) on Mar 26, 2018 at 4:39pm PDT

Para pengguna produk yang tidak sabar untuk mendapatkan produk ini, rajin-rajinlah untuk ‘mengintai’ di laman web rasmi Fenty Beauty atau Sephora Malaysia bulan hadapan.


Rim Kereta Sultan Johor Bengkok, Kerajaan Persekutuan Diminta Salur Peruntukan Baiki Jalan Berlubang

Sultan Johor, DYMM Sultan Ibrahim Iskandar, berharap Kerajaan Persekutuan menyalurkan peruntukan untuk membaiki jalan yang rosak teruk dan berlubang di Lebuhraya Pasir Gudang.

Sultan Ibrahim bertitah, Jalan Johor Bahru-Mersing turut mengalami isu sama dan berbahaya kepada pengguna jalan raya, petik Berita Harian.

“Saya berharap supaya peruntukan pembaikan jalan Persekutuan disalurkan untuk membaiki laluan Lebuhraya Pasir Gudang dan Jalan Johor Bahru-Mersing yang berlubang dan amat membahayakan pengguna jalan raya.

“Habis rim kereta saya pun bengkok,” titah baginda ketika merasmikan pembukaan Penggal Persidangan Kedua Dewan Undangan Negeri ke-15 di Bangunan Sultan Ismail baru-baru ini.

Sultan Ibrahim turut menzahirkan ucapan terima kasih kepada Kerajaan Persekutuan yang meluluskan peruntukan dalam Belanjawan 2023 untuk menaik taraf Lebuhraya Utara-Selatan dari Yong Peng-Senai kepada enam lorong.

“Saya ingin mengambil kesempatan untuk merakamkan terima kasih kepada Perdana Menteri, Datuk Seri Anwar Ibrahim, yang mendengar permintaan Johor dengan memberikan peruntukan dalam Belanjawan 2023 untuk menaik taraf Lebuhraya Utara Selatan dari Yong Peng ke Senai kepada enam lorong.

“Kalau boleh, buatlah dari Gemas, buat apa separuh jalan. Kerajaan Pusat juga akan sediakan lorong memotong di Lebuhraya Senai-Desaru dari Pasir Gudang ke Bandar Penawar, satu-satunya lebuh raya di Malaysia yang hanya ada dua lorong dan dikenakan bayaran tol,” titah baginda.

Dalam pembentangan Belanjawan 2023 lalu, Kerajaan Persekutuan bersetuju untuk melaksanakan beberapa projek naik taraf jalan raya Persekutuan dan lebuh raya.

Antaranya projek naik taraf jaringan lebuh raya ke Pengerang, dengan membina lorong memotong di Senai-Desaru Expressway, serta projek naik taraf Lebuhraya Utara Selatan laluan Yong Peng Utara-Senai Utara Fasa 1 kepada enam lorong, membabitkan kos RM525 juta secara berfasa.


Rimac C-Two, Supercar Futuristik Dengan Kemampuan 1,900 Kuasa Kuda

Menyebut tentang jenama Rimac mungkin jenama ini kurang dikenali berbanding beberapa jenama supercar yang lain. Dalam pada itu hasil kejayaan jenama ini sememangnyan mengangumkan.

Terbaru, Rimac automobil kembali lagi dengan model terbaru iaitu Rimac C-Two. Konsep model terbaru ini telah dinaiktaraf daripada model terdahulu dengan lebih tambahan kuasa kuda penambahbaikan dari segi pengendalian.

Kereta ini disertakan kemampuan 1,900 kuasa kuda yang membolehkan Rimac C-Two mencecah 0-60 MPH di bawah 1.85 saat. Selain itu, model supercar ini turut disertakan dengan teknologi pandu sendiri. Bagi menjanjikan kualiti terbaik disetiap model yang terjual, syarikat ini akan menguji terlebih dahulu kemampuan kereta ini sebelum dijual buat para pelanggan.

Rimac C-Two bakal mula dijual pada tahun ini dengan pengeluaran sebanyak 150 unit sahaja. Setakat ini, masih belum terdapat sebarang tanda harga bagi model ini namun tidak megejutkan sekiranya supercar ini dijual dengan harga mencecah 7 hingga 8 angka.


RIMOWA Buka Butik ‘Flagship’ Pertama Di Jepun

RIMOWA terkenal dengan bagasi premium hasil kolaborasi dengan beberapa jenama mewah seperti Off-White™, AMBUSH dan Fendi. Minggu lalu, syarikat ini telah melebarkan sayapnya dengan membuka flagship store pertama di Jepun.

2018 has been exciting and busy at RIMOWA… Some highlights : New store in Ginza, Tokyo / @off____white see through suitcase for those who don’t have anything to hide / @supremenewyork / best tennis player in history @rogerfederer as one of our new ambassadors 🎾 / New store on Rodeo Drive, LA / New logo for the brand / @fendi suitcases / best Japanese chef in the world @therealnobu as another ambassador 🍣 / @aesopskincare small trunk for on-the-go cleansing Massive thanks to all the teams who made this happen. Stay tuned for 2019, as it will be even better … HAPPY NEW YEAR💥💥💥

A post shared by  A.A (@alexandrearnault) on Dec 31, 2018 at 6:31am PST

7 Chome Ginza dipilih sebagai lokasi pembukaan flagship store tersebut. Pelancaran pembukaan outlet tersebut telah dihadiri oleh beberapa personaliti pereka tempatan seperti Hiroshi Fujiwara, Emi Suzuki, Ryo Ryusei, Takashi Murakami, Yu Shirota dan ramai lagi. Sekumpulan pereka dan pelukis tempatan tersebut menjadi jemputan khas sempena pembukaan bertujuan untuk menghasilkan rekaan khas bagasi.

Congrats! alexandrearnault! rimowa Flagship shop open on GINZA BEST Location & Beautiful int…https://t.co/oEqb9ChW6p pic.twitter.com/ERGk8ZO9KF

— takashi murakami (@takashipom) February 1, 2019

Bukan itu sahaja, beberapa orang pelukis MAMI juga dijemput untuk menghadiri majlis pembukaan tersebut sekaligus mempamerkan hasil tulisan kaligrafi secara langsung kepada pengunjung.


RIMOWA Dan Bang & Olufsen Hasilkan Headphone Edisi Khas Yang Menawan

Jika anda mencari headphone mudah bawa untuk melancong, mungkin ada boleh memoertimbangkan headphone RIMOWA x Bang & Olufsen ini. Seperti kita ketahui, kualiti bagasi RIMOWA yang tahan lasak menjadi ciri unik dan utama untuk rekaan kolaborasi ini.

We’re excited to unveil our first collaboration with @bangolufsen. Rooted in design, craftsmanship, and innovation, RIMOWA x Bang & Olufsen explores the unique link between sound and travel featuring three-time Grammy Award-winning music producer @ludwiggoransson. See full film in bio. #rimowaxbangolufsen

A post shared by  RIMOWA (@rimowa) on Mar 27, 2019 at 7:00am PDT

Headphone edisi khas Beoplay H9i ini diperbuat daripada aluminium dan kulit tulen. Untuk menyerlahkan lagi identiti mewah dan tahan lasak, warna kelabu yang identik dengan RIMOWA digunakan pada keseluruhan rekaan ini. Setiap pembelian akan disertakan sekali dengan sebuah bekas khas untuk menyimpan headphone ini.

Beoplay H9i ini masih mengekalkan ciri khas wireless sama seperti keluaran Beoplay H9 yang pertama. Untuk menjanjikan pengalaman melancong dengan alunan muzik yang terbaik, Beoplay H9i turut dilengkapi dengan ciri noise-canceling. Selain itu, butang kawalan mudah sentuh pada luar pelekap telinga yang membenarkan pengguna mengubah lagu dengan hanya gerakan swipe sahaja.

Beoplay H9i RIMOWA x Bang & Olufsen ini akan mula memasuki pasaran pada 15 April ini dengan harga serendah USD900 (±RM3,700). Layari laman web RIMOWA x Bang & Olufsen untuk pra-tempahan dan maklumat lanjut.


RIMOWA Hasilkan Casing Khas Buat Apple iPhone

Jenama beg travel mewah iaitu RIMOWA pada kali ini telah mengeluarkan produk terbaru mereka iaitu casing khas buat Apple iPhone. Menariknya model yang dikeluarkan ini mengikut rekaan beg travel ikonik mereka.

Terdapat tiga saiz berbeza yang ditawarkan buat casing iPhone daripada RIMOWA pada kali ini buat iPhone XR,XS dan XS Max. Selain itu, penggunaan material juga sama seperti beg travel mewah menggunakan aluminium ringan serta tahan lasak dimana ianya tahan daripada hentakan.

RIMOWA menawarkan dua pilihan warna iaitu perak dan merah jambu melalui koleksi pada kali ini dan masing-masing ditawarkan pada harga $101 (RM417.48). Berdasarkan tinjauan kami di laman web di laman rasmi RIMOWA, casing iPhone ini sudahpun habis dibeli para peminat disebalik harganya yang agak tinggi.


RIMOWA Membuat Kejutan Berkolaborasi Bersama Off-White™

Selepas berkolaborasi dengan jenama Supreme, jenama beg bagasi premium RIMOWA pada minggu ini telah mengumumkan akan berkolabrasi bersama Off-White™.

Untuk rekaan kolabrasi kali ini RIMOWA telah mengemaskini rekaan bagasi ini termasuk roda, pemegang penarik beg dan rekaan dalaman beg ini untuk memenuhi keperluan pengembara yang kontemporari.

Jenama ini juga menggunakan bahan seperti aluminum-refined Original, polycarbonate constructed Essential dan LITE Essential yang sangat ringan. Dengan warna baru matte,gloss baru dan logo baru telah menampakkan mewah dan eksklusif.

Keluaran kolabrasi RIMOWA x Off-White™ akan dikeluarkan secara rasmi pada 25 Jun. Kepada yang berminat anda boleh membelinya di laman web mereka serta outlet RIMOWA.


Macam Kisah Adik, Air Pantai Yang Cetek Jangan Disangka Tiada Ikan Yu

OMG! Macam pengalaman adik semasa dia praktikal di Indonesia dulu. Terus hantar mesej kepada keluarga. Mungkin beginilah apa yang telah berlaku kepada adik. Bezanya, adik selamat. Alhamdulillah.

Apabila menonton sebuah filem yang jalan ceritanya pernah berlaku di dalam hidup kita atau orang yang kita kenali, pasti rasanya begitu lain sekali. Ini yang saya dapat rasakan apabila menonton The Shallows.

Ia mengisahkan seorang anak yang tidak dapat move on dari kematian ibunya. Lalu dia, Nancy (Blake Lively) memilih untuk menyendiri di sebuah tempat yang mempunyai memori istimewa antara ibu dan dirinya.

Tempat itu adalah sebuah pantai lagun terpencil yang mempunyai pemandangan yang cantik berdepan dengan pulau seperti orang bunting. Ia jarang dikunjungi oleh pengunjung luar dan nama tempat itu dirahsiakan oleh orang yang membawanya ke situ. Pelik!

Kus semangat! Kurang dari 2 minit pertama saya sudah tersentak akibat kejutan yang diberikan dalam bentuk lost footage. Waktu itu saya yakin 87 minit menonton filem thriller ini tidak sia-sia. Benarkah?

Nancy menghubungi adiknya bagi memaklumkan dia telah sampai ke tempat tersebut. Kemudian, ayahnya mengambil alih dan mulalah sesi ayah memujuk anak sulungnya itu.

Nancy nekad berhenti belajar perubatan walaupun dia telah hampir tamat pengajian gara-gara ibunya gagal diselamatkan. Menurutnya untuk apa itu semua jika akhirnya semua orang akan mati. Dia rasa hidup ini sia-sia.

Nancy segera melenyapkan suara ayahnya. Perbualan itu telah menyebabkan mood Nancy berubah. Lalu menyarungkan sut berenang dan mengelek papan luncur menuju ke pantai walaupun waktu itu telah hampir senja. Katanya dia mahu meluncur lagi sekali sebelum malam tiba.

Tatkala Nancy gembira meluncur, bayangan ikan yu di dalam ombak besar dibelakangnya membuatkan saya gelisah. Ia sama seperti gambar yang pernah viral di media sosial sebelum ini yang dikatakan palsu.

Nancy tidak tahu apa yang melanggarnya sehingga dia jatuh ke dalam laut. Kemudian dia nampak ikan yu menuju ke arahnya. Walaupun sebelum ini dia kata hidup ini tiada makna, dia memutuskan untuk menyelamatkan dirinya daripada jadi makanan ikan yu.

Bahagian inilah yang lebih kurang sama dengan pengalaman adik saya. Sewaktu dia praktikal di Indonesia dalam bidang ikan, dia selalu meluangkan masa petang untuk mandi di pantai yang cetek.

Ada satu hari itu semasa sedang mandi-manda, dia tetiba nampak sirip ikan yu. Apa lagi dia pun terus berenang ke kawasan batu-batuan yang dikelilingi terumbu karang. Dia duduk menunggu di situ hingga tidak lagi kelihatan ikan yu tersebut.

Setelah berusaha memastikan ikan yu tiada, dia bertawakal kepada Allah dan terus berenang dengan sekuat daya yang ada hingga ke tepi pasir pantai. Alhamdulillah dia selamat pada hari tersebut.

Begitu juga dengan Nancy yang turut berlindung di kawasan batu-batuan yang dikelilingi terumbu karang. Bezanya, Nancy terperangkap di dalam kawasan seekor ikan jerung yang telah menewaskan ikan paus di tengah pantai.

Semalaman dia di situ ditemani seekor burung camar kecil yang cedera di bahagian sayapnya. Ini mengingatkan saya kepada Wilson yang menjadi kawan kepada Tom Hanks dalam filem Cast Away apabila Nancy mula berbual dengan burung yang dia namakan Steven itu.

Kini jarak Nancy dengan pantai kira-kira 30 buah rumah teres yang setiap satunya lebar 20 kaki. Selepas Nancy merawat kecederaannya, musuh kedua Nancy mula muncul iaitu air pasang. Ini bermakna kawasan tempat Nancy berlindung akan dinaiki air. Uish!

Darah Nancy yang masih menitis menarik perhatian ikan yu. Kaki Nancy juga dah berubah warna ke arah kehitaman. Dia khuatir kondisi ini akan menyebabkan dia makin lemah dan mukanya mula kelihatan pucat.

Walaupun begitu, kita boleh rasa Nancy mahu hidup, dia tidak sesekali mengalah. Kesungguhan itu ditunjukkan oleh Nancy dengan begitu ketara pada 25 minit terakhir. Cara Nancy berlawan dengan ikan yu juga diluar dari jangkaan.

Bagi saya The Shallows antara filem ikan yu moden yang baik untuk ditonton. Ia buat kita berfikir apa yang kita akan lakukan jika berada di tempatnya. Semasa bayangkan itu, saya jadi takut. Apatah lagi tidak pandai berenang.

The Shallows membuatkan kita jadi lebih berhati-hati kerana walaupun pantai cetek, jangan disangka tiada ikan yu akan menghampiri terutama di waktu hampir senja. Ikan yu pula serang orang yang sedang meluncur air kerana menyangkakan ianya penyu (atau haiwan/benda). Ia turut tertarik dengan darah dan bunyi gerakan tangan di air.

Ironi sungguh melihat pertarungan antara hidup dan mati Nancy. Sebelum ini dia menyatakan hidup ini sia-sia dan rasa hopeless apabila ibunya meninggal dunia. Malah, kita boleh rasa betapa putus asanya dia apabila dia menyatakan semua orang akan mati akhirnya. Apabila dia diuji dengan ikan yu, dia sedar dia mahu teruskan hidup ini.

Saya tak boleh terima risiko yang diambil oleh Nancy yang mahu mengambil GoPro terapung hanya semata-mata mahu meninggalkan pesanan. Tapi rasa lucu pula sebab orang dulu tinggal pesanan dalam botol bergabus, orang sekarang tinggal pesanan dalam GoPro dan lemparkan ia ke arah pantai.

Selepas menontonnya, saya senaraikan 7 pengajaran ringkas dari filem ini, iaitu:

1. Perkara atau benda kali terakhir yang kita mahu buat itulah permulaan bagi sebuah dugaan dalam hidup.

2. Memberontak dan melawan cakap ibubapa pasti akan menyebabkan benda buruk akan berlaku nanti.

3. Jika ada hasrat, jangan wish yang bukan-bukan kerana dikhuatiri akan diduga dengan benda yang tak terjangka.

4. Walaupun dilanda dengan pelbagai cabaran dan dugaan, we will fight to the end sebab kita nak hidup, tak nak mati lagi.

5. Manusia tidak akan pernah serik melakukan perkara yang digemari selagi sihat tubuh badan walaupun sudah alami episod traumatik.

6. Tragedy turn into energy dengan usaha menjadi orang yang lebih baik apabila dapat peluang kedua untuk hidup.

7. Don’t panic. Think fast. Mampu ke? Huhu.

Tak sia-sia menonton The Shallows jika suka kisah thriller berdasarkan open water dan jaws. Pilihan muzik latar juga tidak mengecewakan, serasi dengan scenes yang dipaparkan. Itu antara penyebab kita terkejut. Hehe.


Cerita Ini Mendapat Perhatian Orang Ramai Tapi Atas Permintaan Penulis Kami Padam Cerita Ini

Seorang penulis blog, Jumie Samsudin, adalah merupakan sahabat baik kepada Asmaa Aljuned, isteri kepada Pembantu Juruterbang Pertama MH17, Ahmad Hakimi Hanapi. Di dalam blognya, beliau menceritakan, tentang saat-saat terawal selepas MH17 ditembak jatuh. Jumie berada di sisi Asmaa di saat-saat kritikal untuk memberikan sokongan yang diperlukan.

UPDATED: Atas permintaan penulis asal, kami telah mengeluarkan artikel ini dan anda boleh membaca di blog penulis asal, Jumi Samsudin


Rindu Jemaah Tabligh, Petugas Kesihatan Kongsi Sikap Angkuh ‘Kluster Kayangan’

Menjadi petugas barisan hadapan di musim penularan COVID-19 ketika ini bukanlah tanggungjawab yang ringan untuk digalas oleh seseorang individu. Malah ada ketikanya tanggungjawab mereka ini juga bertukar menjadi satu cabaran besar ketika bertugas.

Paling menyedihkan cabaran itu bukannya hadir melalui kekurangan kemudahan perubatan atau fasiliti seperti yang dihadapi sesetengah negara lain, tetapi kerana sikap segelintir  ahli masyarakat di negara ini yang masih ‘degil’.

Jika sebelum ini kita melihat perkongsian video-video yang menunjukkan pihak penguatkuasa terpaksa bersabar menasihati mereka yang enggan mematuhi perintah kawalan pergerakan, kali ini kita dikejutkan pula dengan satu demi satu pendedahan cabaran yang dihadapi petugas kesihatan dalam merawat pesakit berkait COVID-19 ini.

Sejak beberapa hari kebelakangan, tular hantaran-hantaran di Facebook oleh petugas kesihatan di hospital-hospital yang berkongsi pengalaman peribadi mereka dalam menguruskan pesakit dan mereka yang disyaki dijangkiti wabak ini.

Bagaimanapun, perkongsian daripada mereka ini bukanlah mengatakan semua yang hadir ke hospital ketika ini degil dan besar kepala, namun apabila diperhatikan wujud persamaan pendapat mereka mengenai perbezaan menjaga pesakit daripada kluster tabligh sebelum ini dan golongan mereka yang baru pulang dari luar negara ketika ini atau dalam penulisan ini digambarkan sebagai ‘kluster kayangan’.

Menurut kiriman yang dibuat Sakinah Sulong, beliau menceritakan perbezaan besar antara dua kluster tersebut di mana rata-rata jemaah tabligh sangat mudah memberikan kerjasama dan petugas tidak menghadapi masalah membuat pensampelan terhadap mereka.

“Tapi bila ada golongan yang baru turun dari kayangan ini, (yang baru pulang dari luar negara) macam-macam kerenah terpaksa dihadapi.

“Tak nak dikuarantin, marah-marah. Panggil staf kami dog (anjing) dan pencacai najis. Memang sangat kurang ajar!” kongsinya di Facebook.

Manakala seorang lagi pengamal perubatan Dr Mohd Afiq yang bertugas di wad sementara Pusat Kawalan Kusta Negara (PKKN) Sungai Buloh juga dilihat turut senada dengan pendapat mengenai perbezaan dua kluster tersebut.

Menurutnya, pesakit daripada kluster tabligh sangat mudah memberikan kerjasama kepada petugas-petugas berbeza dengan kluster kayangan yang disifatkannya sebagai ‘kluster JENGKEL.

“Kluster ni lebih banyak demand. Bila nak hantar ke wad macam wad kusta ataupun institut latihan, mereka demand tak nak pergi sebab panas, tidak selesa dan macam-macam lagi.

“Itu tak termasuk yang  persoal kenapa nak amik darah la, kenapa tak amik swab awal la dan bila kita masuk untuk periksa diorang masing-masing sibuk dengan gajet. Kita ni macam endah tak endah je,” kongsinya di Facebook.

Beliau bagaimanapun menjelaskan bukanlah semua pesakit daripada kluster ini berperangai sedemikian terutama mereka yang baru pulang dari luar negara atas urusan yang tidak dapat dielakkan seperti belajar.

“Tetapi setakat ini yang dapat sebab pergi melancong ini memang sangat menjengkelkan.

“[…] nak buat macam mana.. kena hadap juga la untuk berapa bulan yang mendatang.

“Kita ni pekerja kesihatan berapa ramai yang dah tak dapat jumpa mak ayah sebab kerja kita berisiko. Diorang ni pula datang dan tambah masa kita berjauhan. selamatlah bekerja semua.

“Rindu geng tabligh,” kongsinya di Facebook.

Baca kisah-kisah dan pengalaman berkait COVID-19 yang kami kongsikan sebelum ini. Klik pautan di bawah untuk membaca.

Kenapa Kita Harus Bersyukur Dengan Cara Pengendalian COVID-19 Di Malaysia

Kenapa Angka Kematian Wabak COVID-19 Di Itali Paling Banyak Ketika Ini

Berbekalkan Semangat Yang Tinggi, Wanita Hamil 3 Bulan Ini Kongsi Pengalaman Bebas COVID-19


‘Rindu Mahu Bebas Seperti Dahulu’- Gambar Nostalgia Sebelum Pandemik Ini Menggamit Memori Netizen

Pandemik COVID-19 kini membawa lembaran norma baharu yang tidak pernah dijangkakan daripada budaya pemakaian pelitup muka, kena scan suhu dahulu sebelum memasuki premis perniagaan serta peraturan penjarakan sosial yang tidak membenarkan kita semua berkumpul secara beramai-ramai di sesuatu tempat awam.

Tahun 2019 merupakan tahun dimana kita bebas kemana sahaja tanpa perlu penjarakan sosial dan memakai pelitup muka. Semua itu hanya tinggal menjadi kenangan sejak wabak pandemik melanda seluruh dunia pada awal tahun 2020 sehingga kini.

Terbaharu, perkongsian pengguna Twitter @NegeriKelantan menarik perhatian netizen apabila memuat naik beberapa gambar pada tahun 2019 yang disunting seperti pada tahun 60an pastinya mengimbau nostalgia.

Zaman dulu-dulu kalau ingat. Orang yang pernah lalui pasti rindu. pic.twitter.com/eYXDRzInGC

— Kelateku 🇲🇾 (@NegeriKelantan) February 3, 2021

Perkongsian tersebut disertakan bersama kapsyen “Zaman dulu-dulu kalau ingat. Orang yang pernah lalui pasti rindu”.

Sememangnya tidak dapat dinafikan, kita semua pastinya merindui kehidupan norma lama yang bebas nikmati kehidupan tanpa perlu bimbang pada tahun 2019.  Paling tidak dilupakan, aktiviti menonton perlawanan bola sepak sambil menikmati makanan di gerai mamak. Ayuh, kita lihat momen-momen indah tersebut  yang diabadikan dalam gambar-gambar ini.

Sementara itu, menjengah ke ruangan komen, rata-rata memberikan reaksi kagum terhadap penyuntingan gambar-gambar ini ala vintage dan epik. Bukan itu sahaja, para netizen turut rindu keadaan dahulu yang meriah dan bebas tanpa sebarang halangan.

Missing the old days https://t.co/vi7u9EABuA

— TEEniey Shah (@moonfairies0316) February 4, 2021

Berharap kita semua mampu bersabar dan mendoakan supaya penularan wabak COVID-19 ini segera pulih agar kita semua mampu menjalani norma lama yang tidak ada peraturan pemakaian pelitup muka, scan suhu serta kewajipan penjarakan sosial di tempat-tempat yang tertentu.

Baca lagi perkongsian daripada kami yang terbaharu mengenai isu-isu semasa yang terkesan disebabkan pandemik Covid-19 menerusi klik pada pautan di bawah.

Tidak Mahu Pekerja Hilang Kerja, Pengusaha Hotel Ini ‘Turun Padang’ Jual Makanan Serendah RM3

Semua Sektor Ekonomi Akan Dibuka Semula Dibawah PKP 2.0, Dengan SOP Yang Lebih Ketat?

10 Sebab Mengapa Lelaki Ini Berpendapat Pusat Cuci Kenderaan Wajar Dibuka Sewaktu PKP


Rindu Untuk Bercuti? AirAsia Perkenal Pas Asean Unlimited, Kini Anda Boleh Terbang Tanpa Had

airasia terus memacu inovasi dengan pelancaran produk baharu – ‘Asean Unlimited’ yang menawarkan pas penerbangan antarabangsa dan domestik airasia serta perkhidmatan penghantaran e-dagang tanpa had di aplikasi super airasia.

Kata Tan Sri Tony Fernandes, Ketua Pegawai Eksekutif Kumpulan airasia, syarikat ini sedang berkembang menjadi menjadi sebuah aplikasi super yang bukan sahaja menawarkan produk pelancongan, malah pelbagai produk lain seperti e-dagang dan teknologi kewangan.

Dia turut menambah bahawa situasi COVID-19 di seluruh rantau ini membuka peluang kepada airasia dalam memastikan perjalanan lebih lancar apabila sekatan dibuka dan ia dianggap sebagai satu persiapan untuk pemulihan ekonomi dari sektor perjalanan udara.

Bagi Karen Chan, Ketua Pegawai Eksekutif airasia.com pula, kejayaan tawaran AirAsia Unlimited Pass tahun lalu telah membuka ruang kepada airasia untuk meneruskan tawaran ini dan dalam masa yang sama memberi peluang kepada para tetamu untuk merancang perjalanan lebih awal.

Dia menambah bahawa pemegang pas ‘Asean Unlimited’ boleh menebus penerbangan domestik dan antarabangsa tanpa had bagi perjalanan akan datang dari 17 Mac 2021 sehingga 26 Mac 2022.

Selain itu, pemegang pas juga boleh mengakses perkhidmatan penghantaran percuma di platform e-dagang seperti airasia shop, food dan fresh. Namun, perkhidmatan ini tersedia di kawasan Lembah Klang sahaja buat masa ini dan akan diperluaskan ke bandar-bandar lain di Malaysia.

Bagi anda yang mahu membeli pas ini, ia ditawarkan pada harga RM599, pas ini tersedia untuk semua Ahli AirAsia BIG di Malaysia. Pembelian boleh dibuat di airasia.com/deals atau di aplikasi super airasia (di pautan Unlimited Deals) dari 3 Mac (1000 jam GMT + 8) hingga 7 Mac 2021 (2359h GMT + 8). Pengguna BigPay pula dapat menikmati diskaun sebanyak RM50 untuk pembayaran dengan BigPay dari sekarang hingga 5 Mac 2021.

Penerbangan yang ditebus melalui Asean Unlimited tidak termasuk cukai dan fi kerajaan, bayaran produk tambahan dan caj-caj lain yang dikenakan. Tempahan penerbangan mesti dibuat sekurang-kurangnya 14 hari sebelum berlepas, dan tertakluk kepada tempoh embargo serta terma dan syarat lain.

AirAsia juga telah melanjutkan tempoh perjalanan AirAsia Unlimited Pass Cuti-Cuti Malaysia (RM399) dari 31 Mac hingga 30 Jun 2021. Dilancarkan pada bulan Jun 2020, AirAsia Unlimited Pass Cuti-Cuti Malaysia membolehkan pemegang pas menebus penerbangan tanpa had (penerbangan kod AK) di dalam Malaysia.

Selain itu, pemegang pas AirAsia X Unlimited (RM499) dan pas AirAsia Unlimited Pass Cuti-Cuti Malaysia juga boleh menikmati perkhidmatan Penghantaran Percuma Tanpa Had dari airasia shop, food, dan fresh dari sekarang hingga 30 Jun 2022.

Untuk maklumat lanjut mengenai cara membeli dan merancang perjalanan anda dengan pas ‘Asean Unlimited’, sila tekan di sini. Manakala untuk berita, aktiviti dan promosi terkini airasiai, ikuti airasia di Twitter (twitter.com/airasia), Facebook (facebook.com/airasia) dan Instagram (instagram.com/airasia).


Ringan Dan Mudah Untuk Diterbangkan, DJI Lancarkan DJI Mini 2

Syarikat peneraju dalam penghasilan dron dan teknologi kamera kreatif, DJI baru-baru ini melancarkan satu lagi produk terbaru mereka iaitu DJI Mini 2.

Merupakan penyambung kepada produk asal DJI, DJI Mini 2 adalah merupakan sebuah kamera dron bersaiz kompak yang dilengkapi dengan teknologi berprestasi tinggi.

Tetapi jangan tersalah sangka, walaupun namanya juga mempunyai Mini dan juga kelihatan kecil namun ianya adalah berbeza dengan DJI Pocket 2 yang dilancarkan baru-baru ini.

DJI Pocket 2 boleh dikategorikan sebagai kamera aksi atau digunakan untuk tujuan vlogging tetapi DJI Mini 2 yang terbaru ini adalah merupakan sebuah kamera dron.

Walaupun hanya seberat 249 gram, namun DJI Mini 2 ini lengkap dengan penambahbaikan seperti kuasa penerbangan dan teknologi transmisi yang dipertingkatkan untuk sambungan yang bertahan lebih lama dan reliable (boleh diharap).

Lebih senang untuk diterbangkan dek kerana saiznya yang kecil dan kompak, DJI Mini 2 ini juga sangat sesuai buat mereka yang baru mencuba untuk berjinak-jinak dalam fotografi menggunakan dron.

Ini kerana ia dilengkapi dengan pelbagai mod yang telah dioptimumkan untuk membolehkan anda merakam setiap detik berharga ketika menerbangkannya.

Selain itu, ia turut dilengkapi dengan tutorial dan beberapa alat pembelajaran untuk pengguna baru menikmati dron mereka dengan penuh berkesan.

Bukan sahaja dilengkapi dengan pelbagai fungsi dalaman penuh berguna, tetapi DJI Mini 2 ini juga dihadirkan dengan pelbagai pilihan aksesori yang menarik.

Pemilik atau pengguna DJI Mini 2 ini boleh memilih untuk menjadikan sistem ini sebagai milik mereka yang tersendiri dengan rangkaian aksesori yang luas.

Tidak mempunyai masa untuk menerbangkannya kerana terhalang dengan perintah kawalan pergerakan ketika ini?

Jangan risau kerana anda juga berpeluang untuk mempamerkan DJI Mini 2 kesayangan ini dengan illuminated display case ini yang pasti akan menyerikan lagi setup anda di rumah.

Dengan harga serendah RM1,899, DJI Mini 2 pasti menjadi pilihan anda yang seterusnya untuk fotografi dan videografi menggunakan kamera drone selepas ini.

Baca juga perkongsian kami sebelum ini mengenai DJI Pocket 2 yang juga baru sahaja dilancarkan melalui pautan di bawah.

DJI Pocket 2, Kamera Mini Dengan Resolusi 4K Berharga Serendah RM1,549

DJI Lancarkan RS 2 Dan RSC 2, Gimbal Yang Lebih Ringan, Kukuh Dan Pintar

DJI Lancarkan Osmo Action, Pesaing Utama GoPro Hero 7


Ringankan Beban Dengan Memberi Bantuan Melalui SocioBiz Oleh Alliance Islamic Bank

Kehangatan Syawal sudah mula dirasai. Sana sini orang sibuk melengkapkan persiapan raya, namun masih ada insan lain yang bersengkang mata demi mencari rezeki untuk sambutan hari raya yang bakal menjelang tidak lama lagi.

Begitulah yang dilalui oleh Puan Rohashinah seorang ibu tunggal berusia 35 tahun dan menetap di Seberang Takir, Kuala Terengganu. Selepas pemergian ayahnya, Puan Rohashinah mengalas tanggungjawab yang besar dengan menjaga 2 orang anak saudara dan ibu yang baru sahaja pulih dari sakit.

Walaupun mempunyai kelulusan diploma, Puan Rohashinah atau mesra dipanggil Kak Ros tidak mempunyai pekerjaan tetap. Kak Ros pernah bekerja sebagai seorang guru tuisyen, tapi tidak lama. Kemudian dia beralih arah dengan mencuba dalam bidang jahitan dan mula belajar menjahit.

Demi untuk memenuhi keperluan hidup keluarga, Kak Ros membuat pinjaman daripada Yayasan Pembangunan Keluarga Terengganu (YPKT) untuk membeli mesin jahit untuk memulakan perniagaan menjahit secara kecil-kecilan.

Hanya dengan sebuah mesin jahit, Kak Ros tidak mampu untuk mengambil tempahan jahit yang banyak. Setiap minggu, dia dapat menyiapkan satu atau dua helai baju sahaja. Dengan untung yang diperoleh, masih lagi belum cukup untuk menampung perbelanjaan keluarga.

Ibu Kak Ros juga turut membantu dengan berniaga menjual ketupat palas di gerai-gerai berdekatan dengan rumah dan juga melalui tempahan.

Pada 4 Mei yang lalu, kehidupan Kak Ros berubah dengan kehadiran pihak SocioBiz oleh Alliance Islamic Bank yang diwakili oleh En Rizal IL-Ehzan, Ketua Pegawai Eksekutif, Alliance Islamic Bank serta Datin Paduka Che Asmah, Ketua Pegawai Eksekutif Yayasan Kebajikan Negara (YKN). Wakil dari kedua pihak hadir untuk menghulurkan sumbangan kepada Kak Ros. Kesemua sumbangan yang diberikan berbentuk barangan keperluan menjahit seperti seterika stim, almari, mesin jahit, moto mesin jahit dan perkakas jahitan.

Dengan bantuan ini, Kak Ros seperti mendapat kehidupan baru dan lebih bersemangat untuk menjalankan perniagaan menjahitnya.

Untuk pengetahuan anda, SocioBiz oleh Alliance Islamic Bank adalah sebuah platform pendanaan patuh syariah yang dilancarkan pada Mei 2019. Jadi, SocioBiz memberi peluang kepada anda membantu insan lain dengan misi untuk memberikan perubahan positif dalam kehidupan mereka, terutamanya dari segi ekonomi dan taraf hidup.

Selain itu, SocioBiz juga bertujuan untuk membantu insan yang memerlukan demi mempersiapkan mereka dengan sumber dan kemahiran yang sesuai. Kiranya, mereka nanti akan lebih bersedia untuk memulakan perniagaan atau memperbesarkan perniagaan sedia ada.

Nak tahu lebih lanjut mengenai program SocioBiz oleh Alliance Islamic Bank? Mudah je, klik di laman sesawang rasmi SocioBiz.

Semoga dengan program inisiatif daripada pihak  SocioBiz oleh Alliance Islamic Bank ini, penerima sumbangan boleh meningkatkan taraf kehidupan mereka dan seterusnya menaiktaraf kehidupan masyarakat dengan menyumbang kepada insan yang memerlukan.


Ringgit Malaysia Bakal Mencecah RM3.80 Berbanding USD Tidak Lama Lagi

Sekiranya beberapa bulan dahulu Ringgit Malaysia didagangkan dengan harga mencecah RM4.49, lain ceritanya pada bulan ini dimana Ringgit Malaysia kini didagangkan sekitar RM3.90 berbanding USD.

Berdasarkan prestasi ekonomi semasa, Perdana Menteri Malaysia, Datuk Seri Najib Tun Razak kekal positif dan yakin Ringgit Malaysia berpeluang didagangkan dengan harga RM3.80 tidak lama lagi.

Taksiran yang dibuat Perdana Menteri dibuat selepas jumlah eksport Malaysia ke negara luar didapati meningkat sehingga RM80 bilion pada suku tahun pertama tahun ini.

Sama-sama kita harapkan ekonomi Malaysia bakal kembali pulih sekaligus membolehkan harga barangan import dijual dengan harga yang lebih rendah apabila mula tiba di Malaysia.


Ringgit Malaysia Mungkin Naik Kepada RM5 Berbanding Dolar AS, Lapor Penyelidik

RHB Research mengeluarkan ramalan yang membimbangkan di mana ia menjangkakan bahawa mata wang Ringgit Malaysia mungkin melonjak kepada RM5.00 berbanding dolar AS dalam jangka sederhana.

Memetik The Malaysian Reserve, jangkaan yang membimbangkan ini datang apabila sasaran jangka pendek awal 4.60 telah dilepasi hari ini, membawa kepada sasaran jangka terdekat yang disemak semula sebanyak 4.70, dengan potensi cetakan pada RM4.75.

Imbangan risiko bagi unjuran akhir Q2′ 2023 ialah pada 4.55-4.65 kini condong ke arah julat lebih tinggi 4.65-4.75, kata RHB Research.

Lebih ketara, firma itu tidak menolak kemungkinan kadar pertukaran USD-RM mencecah pencapaian penting 5.0 dalam jangka sederhana.

Antara faktor-faktor yang memberi kesan kepada USD-RM adalah pegangan negatif terhadap ringgit dijangka meningkat apabila Bank Negara ketinggalan di belakang pasaran mata wang, kenaikan Kadar Dana Persekutuan (FFR) Bank Rizab Persekutuan AS (FED), sentimen domestik yang semakin berkurangan terhadap ringgit dan pilihan raya peringkat negeri yang akan memberi cabaran selanjutnya bagi mata wang Malaysia.


Ringgit Melonjak Kepada RM4.39 Berbanding US Dolar

Sebuah lagi berita menarik pada minggu ini apabila nilai ringgit dibuka dengan lebih kukuh berbanding seminggu lalu iaitu pada kadar RM4.39 berbanding dolar Amerika Syarikat (AS).

Peningkatan ini sekaligus menandakan nilai ringgit kukuh selama 3 hari berturut-turut. Selain itu, dolar Amerika Syarikat dilaporkan menyusut berikutan penurunan aliran pembelian yang lebih rendah berbanding jangkaan serta tekanan inflasi pasaran.

Dalam pada itu, ringgit diniagakan kebanyakannya rendah berbanding kumpulan mata wang utama lain. Nilai ringgit juga dilihat lebih kukuh berbanding dolar Singapura kepada RM3.24.

Diharapkan semoga Ringgit Malaysia terus mengukuh membolehkan nilai mata wang negara diniagakan dengan nilai yang lebih rendah dalam tempoh yang panjang.


Ringgit Naik Lagi, Apa Ramai Belum Tahu

Ada ke lagi orang yang nak baca kalau aku tulis pasal Ringgit? Hehe.

Aku yang nak tulis ni pun rasa dah boring topik ini, korang yang nak baca tu lagilah, ye tak?

Tak apa. Oleh kerana ada yang minta, di sini aku cuba kongsi sikit.

Kalau ada yang tak perasan lagi, Ringgit sudah semakin mengukuh. Daripada jatuh teruk sebelum ini sampai 4.49 (4 Jan 2017), semalam sudah berjaya pulih dan tutup pada 4.34! Maknanya nilai Ringgit sudah meningkat sebanyak 3.3%.

Tapi biasalah, benda macam ini tak sensasi sangat. Boring.

Siapa yang syok nak sembang pasal Ringgit kukuh, berbanding dengan sembang topik Ringgit jatuh, kan? Hehe.

Peningkatan Ringgit paling ketara sekali dalam minggu ni.

Antara sebabnya, ada perubahan sentimen di Amerika Syarikat sana. Kita di sini tak banyak sangat pun berubah.

Tahun lepas, semasa Trump sibuk berkempen nak jadi Presiden Amerika Syarikat, dia tabur janji macam-macam. Biasalah, ahli politik.

Antara yang paling dia hingaq, dia nak buang dan gantikan program kesihatan yang sedia ada (ObamaCare), dia nak naikkan perbelanjaan infrastruktur (buat hospital, lebuhraya dll), dia janji nak buat pembaharuan cukai yang ‘luar biasa’, macam-macam lagilah janji manis dia sebelum menang.

3 bulan kemudian, Presiden Trump masih gagal untuk memansuhkan ObamaCare yang dia dok hingaq dulu. Tak lepas sebab tak cukup sokongan.

Bila jadi macam tu, pelabur mula ada rasa ragu dengan Trump ni. Dulu masa berkempen, bukan main kencang lagi sembang bab nak tolak ObamaCare. Tetapi bila menang, tak boleh buat apa sangat pun.

Contohnya pembaharuan cukai. Dia janji kalau menang, kedua-dua cukai individu dan korporat dia akan turunkan kaw-kaw punya. ‘Major reform’ katanya.

Orang bila dengar kata nak kurangkan cukai, haa mulalah dan-dan tu kata Trump inilah paling baguih kalau jadi Presiden. Tak macam Hillary (yang besar kemungkinan akan teruskan sahaja agenda Obama oleh kerana mereka daripada parti Demokrat).

Tetapi apabila sudah jadi Presiden, tunggu punya tunggu, akhirnya Trump bawa keluar satu muka surat bullet point sahaja kenyataan tentang pembaharuan cukai ini.

Tak ada benda sangat pun dalam tu. Orang nak analisis pun tak boleh, sebab maklumat sikit sangat.

Haritu yo yo oo ja janji ‘phenomenal’ tax cut, konon. Ini, dahlah ObamaCare pun tak boleh mansuhkan, janji nak turunkan cukai pun entah ke mana.

Sebenarnya Trump mengharap kalau dapat buang ObamaCare, adalah duit lebih untuk dia tampung balik kutipan cukai yang rendah (sebabkan dah janji nak potong cukai?).

Tetapi apabila ObamaCare pun dia tak dapat dimansuhkan, kacau habis perancangan dia yang lain.

Dan orang mula rasa macam tak best. Apa ni.

Masa kempen dulu janji bulan bintang bagai. Tapi bila dah dapat undi, dah menang, hang tak ubah apa sangat pun banding dengan Obama yang hang dok serang sangat dulu.

Ni baru nak kait balik dengan Ringgit kita.

One man’s meat is another man’s poison. Tak baik buat mereka di sana, mungkin baik buat kita di sini.

Bila Trump menang bulan November tahun lepas, berbondong-bondong pelabur Amerika Syarikat membawa balik pelaburan mereka untuk balik ke Amerika (ingat tak Ringgit kita teruk kena belasah masa tu? Sebab mereka inilah. Mereka jual atau ambil untung apa yang ada, bawa balik duit ke negara sendiri).

Trump janji untuk turunkan cukai. Untuk korporat, dia kata hendak turunkan daripada 35% jadi 15%. Maknanya duit yang sepatutnya bayar cukai, pemegang saham akan dapat balik. Itu yang depa berebut nak balik kampung (US) tu.

Tetapi selepas 3 bulan jadi Presiden, tengok tiada apa pun mamat ni boleh buat, pelabur mula susun balik strategi pelaburan mereka. Itulah sebabnya kita boleh nampak dana mula mengalir masuk balik ke tempat yang boleh tawarkan pulangan lebih baik.

Dan antara tempat yang pelabur tengok, Malaysialah.

Untuk pengetahuan, indeks Bursa Malaysia sekarang pada paras tertinggi sejak Mei tahun lepas.

Bermula dari hujung tahun lepas, sampai sekarang, asyik naik saja (YTD return: 7.7%). Tak turun-turun.

Tak percaya pergi tengok carta dia rupa macamana. Gayat weh. Haha.

Dan dalam seminggu dua ni, inflows tu bukan sahaja masuk ke dalam pasaran saham saja, tetapi dah mula turut masuk semula ke dalam pasaran bon.

Antara faktor utama yang mencetuskan aliran masuk yang baru ini adalah apabila Bank Negara umumkan beberapa inisiatif untuk merangsang pasaran bon Malaysia dua minggu sudah.

Antaranya Bank Negara dah liberalisasikan short selling untuk MGS dan GII, tambah fleksibiliti untuk hedging (sekarang sudah boleh hedge up sehingga 100%), dan ada lagi beberapa benda. Yang tu dah jadi teknikal. Kita tak payah sembang sampai situ.

Cuma yang aku nak tekankan, inisiatif Bank Negara inilah antara sebab utama kenapa orang asing mula datang dan beli Ringgit balik.

Dalam kita dok pumpang-pumpang kutuk sana sini di FB, ada kawan-kawan kita (seperti Bank Negara) yang tak tidur malam fikir cara untuk selesaikan masalah yang ada. Tapi depa tak hingaq pun.

Bak kata Altimet, “Usaha yang aku bubuh semua petir tiada guruh.”

Jadi, ya. Secara ringkasnya, pelabur luar kembali semula ke Malaysia oleh kerana Ringgit kita agak murah, pasaran bon kita menawarkan pulangan menarik, dan secara asas sebenarnya kita masih kuat dan tiada apa sangat yang berubah di Malaysia ini.

Cuma sentimen kita sahaja yang mungkin terpengaruh dengan pihak yang suka membesar-besarkan sesetengah isu untuk kepentingan sendiri.

Sebelum ini penulis ada menulis tentang mengapa RM jatuh di sini: Nilai Ringgit Jatuh Hari Ini, Kenapa Ia Berlaku


Air Selangor Tercemar, Lembaga Pengarah Dan Pengurus Kilang Mengaku Tidak Bersalah

Umum tahu masalah bekalan air di Selangor yang berlaku baru-baru ini berpunca daripada pihak yang tidak bertanggungjawab melepas dan melupuskan bahan buangan mengandungi bahan berbahaya ke Sungai Gong, Rawang.

Dilaporkan seramai empat ahli pengarah serta seorang pengurus kilang terdiri daripada adik beradik iaitu Yip Kok Wai, Yip Kok Mun, Yip Kok Kuin, Yip Kok Wong serta pengurus bengkel, Ho Voon Leong mengaku tidak bersalah atas dua pertuduhan yang dibacakan terhadap mereka di hadapan Hakim Syafeera Mohd Said sebentar tadi.

Menerusi pertuduhan pertama, kesemua mereka didakwa telah melakukan khianat dengan membuang bahan buangan mengandungi bahan merbahaya daripada bengkel Yip Chee Send & Sons Sdn Bhd ke dalam alur air yang mengalir ke dalam Sungai Gong yang menjadi bekalan air bagi penduduk setempat.

Pertuduhan kedua yang dikenakan adalah mereka dengan niat bersama telah dituduh melepaskan bahan buangan mengandungi bahan berbahaya daripada bengkel sama ke dalam alur air yang akan mengalir ke sungai tanpa lesen di tempat dan masa yang sama.

Berdasarkan kesalahan yang dibuat, mereka bakal didakwa mengikut Seksyen 25(1) Akta Kualiti Alam Sekeliling 1974 yang memperuntukkan hukuman denda RM100,000 atau penjara hingga lima tahun atau kedua-duanya, jika sabit kesalahan.

Dilaporkan selepas mendengar hujah dakwaan dan peguam, mahkamah tidak membenarkan kelima-lima lelaki itu dibebaskan dengan ikat jamin sementara menunggu sebutan kes pada 27 Oktober.

Dilaporkan 3 PBT di Selangor mula gunakan ‘body cam’ bagi memantau anggota di lapangan.

3 PBT Di Selangor Mula Gunakan ‘Body Cam’ Untuk Pantau Anggota Di Lapangan

Denda RM1,000 Sedia Dikenakan Buat Peminum Arak Dan Perokok Di Taman Rekreasi Sekitar Selangor


Ringkas Dan Jelas, Netizen Kagum Lihat Wanita Cina Ini ‘Review’ Van Jenazah

Pada zaman serba canggih serta moden sekarang, majoriti jurujual menggunakan platform media sosial untuk berkongsi info-info barangan ataupun servis kepada para pelanggannya dengan baik supaya memudahkan urusan jual beli kelak.

Baru-baru ini tular di TikTok video seorang jurujual Toyota telah membuat ulasan sebuah MPV model Toyota Hiace yang telah diubah suai menjadi van jenazah menjadi luas dan selesa.

Van Jenazah bumbung tinggi 😲👻 #hiacemalaysia #toyotaipoh #toyotamalaysia #tribe769 #sahabatbosskay #legacysahabattiktok #FeelTheHIITSubwayMY

♬ Pretty song that imaged a sleeping baby – Azuline

Menurut Lisa, bumbung van tersebut telah diubah suai menjadi lebih tinggi bagi memastikan keselesaan para penumpang di bahagian belakang. Bukan itu saja, pada bahagian belakang van tersebut dilengkapi dengan lampu spotlight bagi memudahkan pengurusan jenazah pada waktu malam.

Platform meletakkan keranda turut disediakan untuk memudahkan proses memasukkan dan mengeluarkan jenazah daripada van. Di bawah platform tersebut disediakan laci kecil untuk meletakkan barang.

Selain itu, terdapat tiga tempat duduk berserta dua alat pemadam api bersaiz kecil di bawahnya, penghawa dingin bagi keselesaan para penumpang. Pada bahagian kiri dan kanan van mempunyai cermin yang boleh dibuka samada separuh mahupun sepenuhnya.

Begitu juga cermin yang terletak di tengah-tengah antara penumpang hadapan dan belakang yang boleh dibuka bagi memudahkan mereka berkomunikasi antara satu sama lain.

Rata-rata ramai yang menonton video tersebut agak terkejut kerana ini kali pertama mereka melihat ada orang membuat ulasan mengenai sebuah van jenazah.

Ternyata orang ramai sangat kagum melihat cara Lisa membuat ulasan mengenai van jenazah tersebut dengan cukup ringkas dan jelas mudah untuk difahami oleh orang ramai.

Pada masa yang sama juga, ramai yang berasa tersentuh apabila Lisa ada mengucapkan — “Suatu hari nanti kita akan naik juga,” ketika membuat ulasan van jenazah tersebut.

Sebut sahaja ‘Uncle Kentang’, satu Malaysia mengenali lelaki yang sentiasa membantu orang ramai yang memerlukan. Anda boleh baca bagaimana beliau memulakan misi van jenazah secara percuma melalui pautan di bawah.

Pernah Tidak Mampu Urus Jenazah Bapa, Uncle Kentang Buka Mulut Sebab Mulakan Misi Van Jenazah

Mula Gali Kubur Sejak Umur 12 Tahun, Lelaki Ini Pilih Jadi Pemandu Van Jenazah Sebagai Kerjaya


Rio de Janeiro Dinobat Bandar Pertama Sebagai ‘World Capital of Architecture’

Rio de Janeiro di Brazil menjadi bandar pertama yang mendapat pengiktirafan oleh UNESCO apabila telah dipilih organisasi tersebut sebagai World of Architecture untuk tahun 2020.

Inisiatif yang diwujudkan World Capital of Architecture bersama-sama UNESCO dan Kesatuan Arkitek Antarabangsa (UIA) di mana mereka telah memulakan perkongsian mereka ketika musim luruh yang lepas, usaha untuk melindungi warisan seni bina dan menyokong perkembangan budaya, sains dan perdagangan di seluruh dunia.

Berikutan pemilihan Rio de Janeiro yang telah mendahului Paris dan Melbourne dalam saingan Architectural Digest, bandar Brazil itu akan bertanggungjawab untuk menganjurkan forum World Congress yang akan datang yang dijadualkan pada 19 hingga 26 Julai pada tahun 2020.

Forum ini difahamkan bakal mengumpul ribuan arkitek dari seluruh dunia bagi  membincangkan topik mengenai kelestarian perancangan bandar dan mobiliti.

Untuk forum World Congress yang akan datang, World of Architecture juga telah bercadang akan mengadakan juga acara lain sepanjang tahun hadapan mengikut tema “All the worlds. Just one world”.


Chester Bennington, Perginya Seorang Vokalis Hebat Kerana ‘Depresi’

Bagi yang membesar dengan muzik Linkin Park, pasti sangat terasa dengan berita kematian Chester Bennington, penyanyi utama kumpulan itu. Ianya satu kematian yang mengejutkan semua pihak kerana Chester memilih untuk menamatkan nyawanya dengan membunuh diri.

Linkin Park memang fenomena bagi saya dan ramai lagi yang membesar pada tahun awal 2000. Album terbaik semestinya album yang menaikkan nama mereka dalam industri muzik, Hybrid Theory. Lagu-lagu mantap ketika era ini seperti Crawling, One Step Closer, In The End setia menjadi halwa telinga peminat.

Begitu juga dengan album kedua mereka, Meteora yang turut mendapat sambutan dengan single-single hebat seperti Breaking The Habit, Numb dan Somewhere I Belong. Album-album selepas dua album ini bagi saya kurang mendapat sambutan kerana mereka mahu lebih bereksprementasi dengan muzik yang mereka bawakan. Peminat berpendapat mereka sudah menjadi terlampau mainstream (dengan lagu-lagu baharu mereka yang dijadikan lagu tema untuk ‘Transformers’) dan mahukan muzik Linkin Park yang terdahulu.

Kerana tidak lagi menghasilkan hit seperti zaman Meteora dan Hybrid Theory, Linkin Park terus dilabel ‘sendu’ serta masa mereka sudah berlalu. Tetapi itu bukan masalah kerana muzik baharu mereka tetap mempunyai peminatnya yang tersendiri. Mike Shinoda sendiri pernah berkata dalam satu temubual muzik mereka perlu berevolusi supaya ianya dapat diterima ramai termasuk peminat generasi baharu.

Chester Bennington sendiri pernah seketika menjadi vokalis untuk kumpulan legenda Stone Temple Pilots(STP). Beliau aktif membuat tour bersama STP dari pertengahan tahun 2013 sehingga Mac 2015 sebelum mengambil keputusan untuk kembali menumpukan lebih perhatian dengan band asalnya. Ketika bersama STP, beliau tetap menyanyi untuk Linkin Park jika ada persembahan. STP mengambil Chester sebagai ganti vokalis asal, Scott Weiland.

Kematian rakan baiknya, Chris Cornell vokalis kumpulan Soundgarden dan Audioslave sedikit sebanyak mungkin ada memberi influence kepada keputusan Chester untuk membunuh diri. Chris Cornell juga ditemui mati dalam keadaan tergantung. Chester adalah antara individu paling terkesan dengan kematian Chris dan turut menulis tulisan ini di Instragram miliknya khas untuk Chris.

A post shared by Chester Bennington (@chesterbe) on May 18, 2017 at 8:34am PDT

Chester menghadapi masalah depresi sejak beliau kecil lagi. Dalam video di bawah, beliau bercerita secara personal bagaimana beliau struggle menghadapi masalah depresi dan ketagihan dadah. Walaubagaimanapun, beliau terus positif dengan bantuan rakan-rakan dan keluarganya. Terus ke minit 24:00 untuk dengar pandangan Chester tentang depresi.

Mungkin kerana masalah depresinya yang tidak dapat dibendung lagi, Chester mengambil keputusan untuk membunuh diri. Tarikh kematian Chester juga sama dengan hari kelahiran Chris Cornell iaitu 20 Julai. Adakah ianya hanya kebetulan atau Chester sudah merancang untuk memilih tarikh ini?

Dua perkara yang dapat kita ambil ikhtibar tentang kematian Chester adalah membunuh diri bukanlah penyelesaian kepada masalah anda. Kadar kematian kerana membunuh diri semakin meningkat di seluruh dunia dan dengan kematian dua artis terkenal seperti Chris Cornell dan Chester, pada saya ianya kini menjadi sesuatu yang common untuk membunuh diri di kalangan artis luar negara.

Setiap masalah adalah ujian. Selagi bernyawa, tiada siapa yang terlepas dari masalah. Yang penting cuba selesaikannya. Bukan lari dengan cara membunuh diri. Di dalam agama Islam sendiri, membunuh diri adalah tindakan yang dilarang dan sangat di benci oleh Allah.

Kedua adalah depresi. Kematian akibat bunuh diri biasanya disebabkan depresi. Ianya bukan sesuatu masalah yang boleh diambil ringan. Walaupun luaran anda seperti orang lain, namun dalaman tidak sama. Seandainya anda mempunyai masalah yang anda rasa tidak dapat lagi dibendung, dapatkan nasihat rakan atau ahli keluarga yang terdekat. Jika anda tiada sesiapa untuk bercakap, boleh juga mendapatkan nasihat dengan doktor psikiatri yang bertauliah. Doktor yang lebih tahu untuk merawat kesihatan mental kita.

Chester meninggalkan seorang balu dan enam anak hasil daripada dua perkahwinan. Chester akan sentiasa diingati sebagai salah seorang vokalis terbaik dengan tone suara yang tersendiri. Di laman Rolling Stone, ramai artis dunia yang terkesan dengan kematian Chester ini.

Without a sense of confidence and I’m convinced that there’s just too much pressure to take. Semoga pemergian Chester ini dapat membuka mata masyarakat supaya lebih memandang serius tentang masalah dan isu depresi. Selamat tinggal, Chester Bennington.


Kisah Kek Hari Jadi Ini Akan Menyebabkan Anda Mahu Menitiskan Air Mata, Sangat Menyentuh Perasaan

Pernahkah anda ingin membeli sesuatu yang anda inginkan, tiba-tiba seseorang membantu anda memberikan apa yang anda inginkan tanpa mahukan balasan semula. Tambahan seseorang tersebut adalah orang yang anda tak pernah kenal dan jumpa sebelum ini.

Video di bawah mengisahkan kisah apa yang Fathia mahu kongsikan. Menitis air mata tahu. Jadi anda get ready tisu sekotak.

Apa pun amalkan budaya tolong-menolong tanpa perlu balasan. Ikhlaskan sebaik mungkin dalam perbuatan kita.


Risau Isteri Jadi Pemalas, Suami Rahsiakan Kemenangan Loteri Bernilai RM143 juta

Seorang lelaki di selatan China merahsiakan kemenangan loterinya yang bernilai 219 juta yuan (RM143 juta) daripada isteri dan anaknya, sambil berkata dia bimbang kemenangan itu akan membuatkan mereka malas.

Lelaki yang hanya dikenali sebagai ‘Mr Li’ hadir seorang diri ke pejabat loteri di Nanning, di wilayah selatan Guangxi, untuk menuntut hadiahnya, lapor Nanning Evening News.

Dia hadir ke ibu pejabat loteri dengan memakai kostum kuning terang yang menutup kepalanya dalam gambar yang menunjukkan dia menerima hadiah.

“Saya tidak memberitahu isteri dan anak kerana bimbang mereka terlalu leka dan tidak akan bekerja atau malas pada masa hadapan,” kata lelaki itu kepada akhbar minggu lalu.

Dia menderma lima juta yuan kepada badan amal dan berkata dia belum memutuskan apa yang perlu dilakukan dengan baki wang kemenangan.

Untuk rekod, lelaki itu membeli tiket di sebuah kedai di Litang, sebuah bandar dengan kira-kira 120,000 orang di sebelah timur ibu kota wilayah Nanning, kata akhbar Nanning Evening News.

Sehari selepas dia diumumkan sebagai pemenang, dia memandu seorang diri ke bandar untuk menunjukkan bukti tiket di ibu pejabat loteri.

“Saya hanya tidur di hotel kerana saya takut untuk keluar dan kehilangan tiket loteri,” katanya.


Risau Jadi Trend Panjat ‘Roundabout Elmina’, Netizen Berang Dengan Sikap Geng Basikal

Ketika ini, aktiviti berbasikal boleh dikatakan sudah menjadi trend dan ramai mula membeli basikal demi memulakan hobi ini. Tidak kira tua atau muda, ramai yang mengikuti trend ini untuk gaya hidup sihat dan mungkin hanya sekadar mahu mencuba.

Akan tetapi, ada sahaja berita yang tidak enak didengar berkaitan dengan kumpulan berbasikal ini. Sebelum ini, tular ada individu yang mahu ‘flex’ bergambar bersama basikal di atas pokok di Perak dan terbaharu tular gambar individu memulakan ‘trend’ memanjat roundabout Elmina untuk bergambar bersama basikal mereka.

Habislah beruk beruk ni dah start trend panjat roundabout Elmina pic.twitter.com/R6Fg4sWJth

Perkongsian gambar oleh pengguna Twitter itu mendapat perhatian netizen dan para netizen berang dengan sikap tidak bertanggungjawab geng basikal tersebut demi mengambil gambar.

Ini la sebab aku malaih nak kayuh da. Mangkuk2 ceni la merosakkan image cyclist. https://t.co/nRzSrjleeJ

Tak boleh ke berbasikal dan chilllll. Orang lain pun basikal jugak sblm ni. Stkt nak tgkap gambar kt tp jalan sikit2 time rehat tu silakan la. Ni kt taman tasik cyberjaya haritu sampai bawak basikal dia panjat pokok nyoq yg condong tp tasik tu. Kalau jatuh mmg aku tepuk tangan https://t.co/nLOXR5CXyi

— Kak Jah Sungai Dua (@XXXbyefelicia) December 7, 2020

Idk about u but I hate seeing cyclist nowadays. Sorg dpt pegang handle dia rasa dia dpt access semua. That’s why luxury not for everyone. https://t.co/rj7xCjNzXd

Nak beriadah tu sebolehnya ikut peraturan dan jaga keselamatan, bukan ikut ego dihati demi sekeping gambar di IG untuk showoff (eh bukan showoff hanya memberi semangat dan inspirasi kpd yg lain 🙄🙄)

Malah, rata-rata netizen juga mengatakan tindakan para individu itu tidak wajar dan merosakkan imej cyclist. Bukan itu sahaja, seharusnya individu-individu tersebut mengikuti peraturan yang ditetapkan dan menjaga keselamatan diri dan juga orang awam. Apa pula pendapat anda mengenai isu ini?

Bagi anda yang terlepas berita sebelum ini, klik pautan di bawah untuk ketahui lebih lanjut.

Netizen Luah Kekecewaan Selepas Melihat Gambar Bersama Basikal Di Atas Pokok Ini

‘Mengalah Sahaja Daripada Binasa’- Pelari Ini Kongsi Pesanan Buat Geng Basikal Yang Masih Degil

Model Instagram Diberi Amaran Oleh DBKL Selepas Bergambar Dan Rosakkan Pokok Bunga Di River Of Life


Risau Kain Jemuran Jiran Basah, Tindakan Pantas ‘Uncle’ Ini Selamatkan Ampaian Dipuji Netizen

Jika sebelum ini kami ada berkongsi perselisihan faham antara jiran mengenai seluar dalam yang ‘terbang’ dari tingkat atas, kali ini lain pula ceritanya.

Masih lagi melibatkan antara dua jiran namun kisah mereka yang tular di media sosial ini juga menerima pujian daripada netizen.

Dalam perkongsian video yang dibuat Nur Syazana Izham, beliau berkongsikan bagaimana jirannya yang berbangsa India menyelamatkan ampaiannya daripada dibasahi hujan yang dirakam kamera litar tertutup CCTV.

“Duduk dekat tempat taklimat banci tadi sedih sebab kain jemuran habis basah kuyup.

“(Tetapi) bila balik saja tengok baju sudah duduk bawah bumbung.

“Terima kasih jiranku sanggup habiskan tenaga dan masa untuk tarik jemuranku,” kongsinya di Facebook.

Menariknya selepas beberapa minit percubaan menyelamatkan itu dilakukan, jirannya itu menurut beliau berjaya menarik jemuran miliknya ke bahagian berbumbung rumahnya.

Bercerita kepada The Vocket, beliau menjelaskan telah berjiran dengan pasangan suami isteri itu hampir enam tahun dan sentiasa berbual bersama isteri jirannya itu sebelum ini.

“Kalau saya balik kampung tu ada juga saya belikan buah tangan untuk dia.

“Tidak rapat sangat dan berbual biasa-biasa sahaja sebelum ini dan ini adalah kali pertama dia tolong angkat kain jemuran,” kongsi Nur Syazana.

Malah dia juga telah memaklumkan kepada jirannya itu bahawa tindakan mereka menyelamatkan jemurannya itu telah tular di media sosial dan mendapat pujian daripada netizen.

Bukan sahaja memuji tindakan uncle berkenaan malah ada juga netizen yang berharap agar mereka turut dikurniakan jiran yang saling membantu seperti uncle tersebut.

“Skill dia tu macam dah biasa buat pula, berat tu nak heret. Nak angkat dengan kain full load begitu, salute. Jarang-jarang jiran prihatin begini. Rezeki tu,”.

Manakala ada juga yang berkongsi mereka pernah melalui pengalaman sama dengan jiran-jiran sebelum ini “Alhamdulillah jiran-jiran dekat rumah saya pun camni. Kadang-kadang saya yang tolong angkat kain mereka, saling bantu membantu,” kongsi netizen di hantaran berkenaan.

Baca juga perkongsian kami sebelum ini mengenai drama tiga penjuru membabitkan jiran di sebuah apartment yang berakhir dengan detik manis melalui pautan di bawah.

Drama Jiran Bergaduh Tentang Seluar Dalam Siapa Berakhir Dengan Belanja Makan KFC

Video Wanita Lempar Barang Dan Rosakkan Rumah Jiran Undang Kecaman Netizen


Risau Ketua Keluarga Silap Beli Barang Dapur, AEON Perkenalkan Servis ‘Personal Shopper’

Umum tahu kini telah berlangsungnya Perintah Kawalan Pergerakan (PKP) dimana orang ramai diminta untuk stay at home bagi mengelakkan daripada penularan wabak COVID-19.

Berdasarkan arahan yang dikeluarkan, hanya ketua keluarga yang dibenarkan keluar sekiranya perlu mendapatkan barang keperluan di rumah khususnya barangan makanan.

Arahan ini secara tidak langsung turut membuatkan kerja-kerja pembelian barangan dapur dan barangan basah yang sebelum ini kerap diuruskan si isteri beralih kepada pihak si suami sekaligus dapat dilihat perkongsian si suami di media sosial yang tersilap dan cemas dalam mendapatkan barangan yang dipesan.

Dalam usaha untuk ‘meringankan beban’ si suami mendapatkan barangan yang dikhendaki serta memenuhi keperluan senarai barangan yang diperlukan si isteri, AEON telah memperkenalkan servis personal shopper dimana para pembeli berpeluang memberikan senarai barangan dan seterusnya bakal dibantu oleh para pekerja yang bertugas.

Lebih menarik, para pembeli berpeluang berada di dalam kereta atau duduk menantikan senarai barangan yang dipesan diuruskan oleh personal shopper AEON. Menarik bukan? Pastinya si suami tiada lagi masalah untuk mendapatkan senarai barangan dapur dengan servis daripada AEON.

Ketahui juga 5 resipi Dalgona yang boleh anda cuba sempena PKP sedang berlangsung. Turut dikongsikan, berita kakitangan pejabat korporat foodpanda yang sah dijangkiti wabak COVID-19.

Dalgona Coffee Jadi Kegilaan Netizen, Ini 5 Resipi Dalgona Lain Yang Anda Boleh Cuba Di Rumah

foodpanda Sahkan Terdapat Kes COVID-19 Di Kalangan Kakitangan Pejabat Korporat


Risau PKP Yang Bakal Berlangsung, Barangan Di Pasar Raya Sekali Lagi Habis Diborong

Sekiranya anda masih ingat, sewaktu Perintah Kawalan Pergerakan (PKP) dilangsungkan buat pertama kali pada tahun lalu, orang ramai dilihat panik dengan membeli barangan secara berlebihan sebagai persediaan sepanjang berada di rumah.

Meskipun sudah dimaklumkan pihak kerajaan bahawa bekalan makanan mencukupi dan ketua keluarga dibenarkan keluar bagi mendapatkan barangan sewaktu PKP, situasi yang sama nampaknya sekali lagi berlaku pada tahun ini sebaik sahaja pengumuman daripada kerajaan dibuat.

Menerusi perkongsian daripada Facebook We are Malaysians, dapat dilihat hampir semua barangan khususnya barangan makanan licin diborong orang ramai yang didakwa membuat pembelian panik sempena PKP yang bakal berlangsung.

Situasi yang berlangsung nyata mengecewakan para netizen melihatkan segelintir orang ramai yang masih lagi membuat pembelian panik secara borong. Berikut merupakan komen netizen mengenai situasi yang berlaku.

Tidak kurang juga netizen yang menasihatkan agar tidak membuat pembelian panik secara pukal yang secara tidak langsung membuatkan pembeli lain yang memerlukannya tidak mendapat barangan keperluan khususnya makanan.

Tular pada minggu lalu apabila Khairulaming berjaya menjual 10,000 botol sambal dalam masa satu jam sahaja.

10,000 Botol Dalam Masa Sejam, Sambal Khairulaming ‘Sold Out’ Diborong Peminat

Gaji Pokok Hanya RM550, ‘Pay Slip’ Pengawal Keselamatan Ini Cetus Perdebatan Netizen


3 Risiko Bahaya Pada Bangunan Sekolah Yang Sering Dipandang Remeh

Dalam satu laporan yang diterbitkan oleh portal tempatan baru-baru ini melaporkan, kebanyakkan pusat tahfiz di Malaysia gagal mematuhi piawaian keselamatan bangunan yang telah ditetapkan pihak berkuasa. Sejak tahun 2011, terdapat 31 kes kemalangan yang berlaku melibatkan pusat tahfiz. Dan yang terkini, insiden kebakaran di pusat Tahfiz Darul Quran Ittifaqiyah melibatkan lebih 20 kemalangan jiwa.

Berdasarkan statistik laporan kemalangan yang dikeluarkan, perkara ini sepatutnya tidak dipandang remah oleh pihak bertanggungjawab. Faktor keselamatan haruslah diambil berat terlebih dahulu lebih-lebih lagi ia melibatkan nyawa sebelum berserah kepada nasib.

Umumnya, setiap rekabentuk bangunan yang dibangunkan wajib memiliki ciri-ciri keselamatan seperti mana yang telah ditetapkan. Ia adalah sebagai langkah persediaan awal jika berlaku kemalangan yang berpontensi mengakibatkan kemudaratan seperti kecederaan, penyakit, kerosakan harta benda atau kerosakan kawasan persekitaran.

3 di antara faktor yang boleh mengundang bahaya terutama di sekolah ialah, struktur bangunan, tangga serta pintu dan tingkap berkaca.

Terdapat 2 perkara yang menjadi faktor utama. Keretakan pada bangunan yang berisiko untuk runtuh dan kebocoran syiling yang boleh mengundang penyakit asbestosis. Kebocoran atap menyebabkan kelembapan yang membantu pembiakan mikroorganisma (Mikroorganisma menyebabkan penyakit selesema).

Faktor risiko, boleh menyebabkan keretakan atau pecah.

Biasanya ia boleh terjadi disebabkan berlakunya kepadatan yang tinggi, pergaduhan atau vandalisme. Akibatnya, ia boleh mengundang kecederaan atau lebih parah kecederaan serius seperti pada pergelangan tangan yang mengganggu saraf dan tendon manusia.

Faktor risiko, kecuraman dan bilangan tangga. Sekiranya terhad, ia tidak mampu menampung jumlah pelajar dan meningkatkan risiko bahaya ketika kecemasan. Tangga sepatunya mempunyai lebar yang mampu menampung kesemua penghuni bangunan. Ini bermakna sekiranya tangga lain tidak boleh digunakan, tangga yang tinggal boleh digunakan semua penghuni untuk menyelamatkan diri. Tangga sepatutnya boleh dilalui sepanjang masa dan tidak terhalang dengan apa-apa objek.

Selain daripada itu, setiap bilik atau ruang terbuka yang mempunyai dinding pengasingan perlu dilengkapi dengan pintu rintangan api dengan ciri TKA (Tempoh Ketahanan Api). Pintu tersebut mestilah boleh dibuka tanpa kunci, pengetahuan khas mahupun tangga. Maksudnya, bila terjadi sesuatu kebakaran semua orang boleh akses pintu ini dengan mudah.

Susunan pintu keluar tingkat juga mestilah diambil kira. Antaranya, boleh memberi akses terus ke suatu tempat keluar terakhir. Misal pintu terletak pada tangga terlindung yang menuju tempat keluar dari bangunan atau terus ke tempat keluar terakhir.

Ini hanyalah sebahagian daripadanya. Terdapat banyak lagi keselamatan infrastruktur yang perlu diambil tahu. Contohnya seperti di makmal, kantin, tandas, peralatan dan kelas. Anda boleh ketahui lebih lanjut melalui slide Keselamatan Bangunan Dan Infrastruktur Sekolah di sini.


Lihat Apa Terjadi Bila 7 Remaja Ini Keluar Mencari Cinta Di Jerangkang

Remaja dan cinta berpisah tiada. Benarkah begitu? Mungkin tidak hanya untuk remaja saja kerana setiap insan sememangnya memerlukan cinta.

Tapi lain pula cinta yang dicari oleh 7 remaja ini.  Menurut Ihsan Rosniza, beliau dan 6 lagi rakannya telah mengambil kata sepakat untuk ke air terjun di Jerangkang, Pahang untuk mencari cinta kepada ciptaan Ilahi.

Bermula dengan hanya bersembang di group whatsapp dan saling tidak mengenali antara satu sama lain, akhirnya trip ini telah merapatkan lagi ukhuwah antara mereka.

Saya sifatkan trip ini sebagai berjaya kerana perancangan selama 2 minggu berjalan dengan lancar. Sebenarnya bukan mencari cinta kepada kekasih atau buah hati (kalau ada okay je, hehe) tapi lebih kepada cinta kepada ciptaan Allah SWT.

Tiada yang lebih indah daripada menikmati air terjun yang jernih lagi bersih, taburan bintang yang sangat cantik dan kerenah rakan-rakan baru yang buatkan kami tak kering gusi.

Baca: Air Terjun Lepoh Di Selangor Yang Kaya Dengan Ikan Jinak

Berikut sedikit info ringkas yang telah dikongsikan oleh Ihsan tentang lokasi air terjun best ini.

Air terjun Jerangkang terletak di daerah Maran 55km dari Kuantan. Kami menggunakan kenderaan sendiri untuk sampai ke base camp, perjalanan mengambil masa 1 jam dari permulaan jalan offroad. Jalan tanah merah dan berlopak tidak sesuai digunakan oleh kenderaan biasa kecuali pacuan 4 roda.

Air terjun magnificent ini terkenal dengan air terjun 7 tingkat dan kolam yang dalam gila, sangat sesuai untuk kaki tiruk! Ada beberapa nama unik diberikan kepada ‘main waterfall’ antaranya, ‘Hilton’, ‘Infinity pool’ dan ‘Shang Ri La’.

Perjalanan dari base camp ke main waterfall perlukan korang hiking antara 30minit  hingga 2 jam, bergantung kepada air terjun mana yang korang tuju. Trail diklasifikasikan sebagai ‘agak mencanak’.

Ihsan juga telah sudi berkongsi gambar-gambar menarik yang telah beliau rakam sewaktu trip ini. Gambar-gambar yang dihasilkan ini menggunakan camera DSLR jenis Canon 5d Mark ii disertakan dengan 2 ‘prime lens’ iaitu Canon 50mm f1.8 dan Canon 20mm f2.8.

Panas-panas macam ni layan gambar air terjun memang best. Dapat terjun sekali lagi double best!

Take nothing but pictures, leave nothing but footprints, kill nothing but time – Ihsan Rosniza

Anda juga boleh follow Ihsan di akaun Instagram Ihsan Rosniza untuk lebih banyak gambar menarik daripada hasil fotografi beliau.

Baca lagi: Air Terjun Di Hutan Lipur Lata Bayu, Baling, Kedah Buat Kami Kata Perghhh


3 Kisah Untuk Diteladani Oleh Wanita Yang Ingin Jadi Suri Rumah Sepenuh Masa

Kaum Hawa, zaman mengharapkan kaum Adam sepenuhnya sudah berlalu. Zaman sekarang, perlukan pendapatan dan aset sendiri.

Masa muda ni, beli rumah sorang satu. Buat pelaburan hartanah. Janganlah terlalu mengharap pendapatan si suami. Ada peluang sambung belajar, pergi sambung. Jangan gatal-gatal nak nikah awal. Jangan yakin pakwe kau leh tanggung kau selamanya bila nikah nanti.

Ada beberapa kisah aku ingin kongsikan supaya menjadi iktibar pada korang yang dilamun cinta dan asyik fikir relationship goals je. Banyak benda lagi penting dan realistik kau patut fikir.

Si isteri begitu bahagia dengan si suami. Pakai, makan, tempat tinggal dijaga rapi oleh si suami. Rumah banglo tersergam indah. Tapi langit tak selalu cerah, si suami mahu bernikah lain.

Si suami yakin mampu tanggung dua isteri. Si isteri tak setuju. Si suami kata, jika tak setuju, boleh pindah. Si isteri setuju dalam duka.

Rumah tangga mereka diuji lagi. Si suami diberhentikan kerja. Si suami tak mampu bayar komitmen bulanan rumah. Rumah nak kena lelong. Apa la nasib.

Si isteri bekerja di sektor kerajaan. Si suami suruh si isteri berhenti kerja. Fokuskan pada keluarga. Si suami mampu tanggung si isteri dan anak-anak. Si isteri setuju dalam duka.

Nak memberi pendapat atau memberi pandangan dianggap derhaka. Si suami meninggal kemalangan ketika balik kerja. Si isteri hilang punca.

Sumber pendapatan sudah tiada. Rumah sewa sudah 3 bulan tertunggak. Si isteri dan anak-anak dipaksa pindah.

Si suami menyuruh si isteri berhenti kerja. Nak kerja sangat, dapat gaji peluk la duit gaji erat-erat, kata si suami. Si isteri pasrah.

Masuk anak umur 5 tahun, pendapatan si suami tak mampu nak tanggung isteri dan anak. Sewa rumah, kereta, hutang mula tertunggak. Kebahagiaan mereka mula retak.

Wahai para suami. Ingatlah, kita tak tahu masa depan kita. Biarkan si isteri bina kerjaya dan pendapatan mereka sendiri.

Si isteri nak buat ASB Financing kau tak bagi, nak buat simpanan emas kau kata rugi. Akal ade ke?

Takut fitnah? Takut dirampas lelaki lain? Takut tak dapat tumpu pada keluarga? Tak percayakan satu sama lain ke?

Doa. Doa kepada Tuhan. Solat berjemaah. Kita diamanahkan untuk membimbing dan menjaga mereka. Kita pun tak tahu selama mana kita dipinjamkan kepada mereka.

Tolong buka sikit minda tu. Buatlah pelan simpanan, takaful insurans, tabung kecemasan dan ada pelaburan hartanah. Belilah rumah pertama. Kalau ada rumah sendiri tak perlulah tanggung bayar sewa rumah dah.

Berubahlah, tak mampu beli tunai jangan nak berhutang kalau benda tu tak penting. Jangan buat pinjaman peribadi sana sini, kad kredit sampai 3. Gaji naik tukar kereta baharu.

Tapi, ikut korang lah. Tengah bahagia. Tengah sedap, tengah senyum nipis sekarang ni nasihat dan peringatan pun tak nak dengar.


Risiko Bersalin Di Rumah Dari Pandangan Seorang Doktor Sakit Puan

Nota Editor: Beberapa hari lepas telah terpapar di akhbar Utusan Malaysia tentang kejayaan seorang ibu melahirkan anaknya di rumah dengan bantuan doula (peneman kelahiran). Untuk ini, kami bawakan pandangan dari Doktor Azreen Zulaikha, seorang doktor sakit puan yang bertugas di sebuah hospital kerajaan tentang risiko yang perlu diambil kira sebelum seorang wanita hamil mengambil keputusan untuk bersalin dengan kaedah yang sama. Semoga pandangan beliau ini membawa manfaat untuk anda.

Doula sekalian, sila belajar batas anda!

1. Saya merujuk kepada artikel bertajuk “Kaedah Kelahiran Fitrah” di akhbar Utusan, bertarikh 28 Mei 2015 yang menceritakan peranan doula atau peneman kelahiran, serta pengalaman seorang ibu yang berjaya melahirkan anaknya di rumah walaupun sudah mempunyai rekod 2 pembedahan caesarean.

2. Saya ialah seorang doktor yang bertugas di dewan bersalin, dan juga seorang ibu. Saya faham semua ibu mahu pengalaman bersalin yang dipenuhi kasih sayang dan secara semulajadi. Saya juga begitu.

3. Maka tidak hairanlah gerakan yang mempromosi kelahiran fitrah diterajui oleh doula atau peneman kelahiran menjadi semakin popular kebelakangan ini. Melalui kelas prenatal, mereka mengajar ilmu berkaitan proses kelahiran berserta kaedah bersalin secara alami. Saya bersetuju ibu-ibu yang berilmu akan lebih tenang mengharungi peritnya bersalin.

4. Kaedah kelahiran fitrah juga telah banyak membantu dalam ‘menegur’ dan seterusnya menambah baik perkhidmatan obstetrik di hospital-hospital, sama ada awam ataupun swasta supaya ibu dapat bersalin dengan lebih selesa.

5. Namun begitu ada sesetengah kaedah bersalin fitrah ini tidak selari dengan ilmu obstetrik dan membahayakan nyawa ibu serta anak. Menolak penggunan alat CTG contohnya, akan menyukarkan doktor mengesan dengan lebih awal tanda-tanda bayi lemas. Menolak alatan bantu kelahiran seperti vakum dan forceps seolah-olah doktor menggunakan alatan tersebut sesuka hati tanpa indikasi tertentu. Menolak penggunaan ubat-ubatan seperti pitocin walaupun untuk ibu-ibu yang berisiko tinggi mengalami tumpah darah selepas bersalin.

6. Sebagai mengatasi kekangan tersebut, para doula mula mempromosi kelahiran di rumah. Doula akan berada di rumah ibu untuk memberi sokongan moral ketika saat bersalin. Di rumah sendiri, ibu bebas menentukan kaedah bersalin yang mereka mahu, tanpa sebarang intervensi dan ubat-ubatan.

7. Namun begitu tidak semua kelahiran berjalan lancar. Terlalu banyak perkara yang tidak diingini boleh berlaku ketika proses kelahiran, kerana itulah buku-buku teks obstetrik tebal-tebal belaka. Malah, dalam Islam ibu yang meninggal dunia ketika melahirkan anak boleh mendapat mati syahid.

8. Doula-doula ini juga menyedari hakikat ini. Mereka sentiasa menekankan adanya Plan B; bilamana berlaku kecemasan ibu akan dibawa ke hospital segera. Di kawasan kejiranan anda, berapa cepat ibu boleh sampai ke hospital jika tiada ambulans bersiap-sedia mendapat makluman awal di mana rumah ibu yang sedang bertarung nyawa melahirkan anak?

9. Ibu-ibu yang memilih kelahiran di rumah perlu jelas menyedari tugas hakiki doula. Saya petik dari satu laman sesawang doula di Malaysia. “Your duties may include comfort and emotional support during labour and birth, but do not include medical observation, advice, diagnosis or treatment. Doulas are not certified nor qualified to provide primary care for mother nor baby and DO NOT SERVE TO RECOGNIZE OR TREAT EMERGENCIES that may arise during labour or birth”.

10. Persoalannya, jika doula tidak dilengkapi dengan ilmu perubatan kecemasan termasuk peralatan dan ubat-ubatan, bagaimana mereka begitu berani memperjudikan nyawa ibu dan bayi di tangan mereka? Mereka mempromosikan keselesaan, tetapi mereka melepaskan tanggungjawab bila tiba bab keselamatan.

11. Artikel tersebut menceritakan kejayaan ibu bersalin di rumah walaupun dua kelahiran sebelumnya adalah caesarean. Ibu yang mempunyai parut pembedahan di rahim dikategorikan sebagai kehamilan berisiko tinggi untuk mencuba bersalin normal kerana rahimnya mungkin pecah. Jika di hospital awam, ibu-ibu ini tidak dibenarkan bersalin di hospital daerah yang kecil kerana tiada kemudahan dewan bedah dan doktor pakar.

12. Pada saya dan rakan-rakan sepenjawatan, doula di dalam artikel itu sungguh tidak bertanggungjawab. Setidak-tidaknya beliau boleh menasihatkan ibu tersebut untuk bersalin di hospital, sambil menggunakan perkhidmatannya sebagai pemberi sokongan moral.

13. Ibu berkenaan sudah sedia maklum dirinya berisiko tinggi, namun tidak berusaha sepenuhnya mendapat perkhidmatan yang terbaik dan selamat. Tidakkah itu serupa membunuh diri?

14. Berikutan penyiaran artikel berkenaan, saya mendapati media sosial ibu tersebut sudah banyak dikerumuni dengan ibu-ibu lain. Ibu ini turut mengajar bagaimana untuk menipu pihak klinik dan hospital supaya tidak perlu mendapatkan pemeriksaan berkala kandungan mereka termasuklah ibu-ibu yang mempunyai parut pembedahan caesarean.

15. Siapa sebenarnya yang lebih prihatin dengan kesihatan ibu dan bayi secara keseluruhannya? Adakah doula-doula ini benar-benar ikhlas untuk mewujudkan pengalaman manis bersalin pada ibu-ibu? Adakah pendapatan lumayan daripada perniagaan doula ini telah mengabui akal dan fikiran mereka? Saya mendapati caj mereka bukannya murah, tiga orang ibu sebulan sudah menyamai gaji bulanan doktor di hospital kerajaan – tanpa menanggung risiko medicolegal!

16. Saya ingin mengesyorkan doula-doula yang dikatakan bertauliah ini supaya lebih bertanggungjawab. Jika ibu itu berisiko tinggi, sila nasihatkan ibu itu untuk bersalin di hospital, di samping masih menggunakan khidmatnya. Setidak-tidaknya, doula ini dapat berkongsi ilmu kelahiran fitrah dengan doktor dan jururawat supaya perkhidmatan obstetrik menjadi lebih baik dan selamat.

17. Jika doula ingin membantu ibu melakukan kelahiran di rumah, ambillah kes yang berisiko rendah sahaja iaitu kes-kes tag putih. Saya bukan hendak mengganggu periuk nasi anda. Gaji doktor dan jururawat di hospital awam tidak bertambah pun jika makin ramai ibu yang datang bersalin dengan kami. Kami cuma risaukan keselamatan ibu dan bayi.

18. Saya juga ingin menegur pihak Utusan kerana tidak peka dengan kesan penyiaran artikel berkenaan. Ianya ibarat menulis artikel bertajuk, “Lelaki masih sihat walaupun sudah 40 tahun merokok”, ataupun “Remaja selamat selepas kemalangan dengan lori walaupun tidak memakai topi keledar”. Mereka secara terbuka telah menyokong aktiviti yang membahayakan masyarakat. Ini sepatutnya tidak berlaku di akhbar aliran perdana sepertinya.

BACA:  Penjelasan Dari Pelajar Perubatan Tentang Prosedur Pasang Jarum Waktu Bersalin Di Hospital

BACA juga: Penjelasan Mudah Tentang Vaksin Yang Wajar Diberi Perhatian Agar Tidak Terus Keliru

LIKE dan FOLLOW Vocket di Facebook serta Instagram


Risiko Besar Yang Perlu Anda Tanggung Bila Berkahwin Dengan Doktor

Hari ni hati saya sedikit resah. Siapa yang tak resah bila dapat tahu rupanya ramai rakan sejawat dan kawan-kawan yang bekerja dalam bidang kesihatan ni dapat penyakit berjangkit masa bekerja kat hospital.

Kalau ikut statistik tahun 2015 je dah 21 orang kat hospital tempat saya bekerja ni yang cedera tercucuk jarum (needle prick injury) semasa tengah bekerja nak selamatkan pesakit.

Benda yang paling buat saya resah gelisah bila ingat balik isteri saya pernah bagitahu saya dia pernah tertusuk jarum pesakit masa ‘clinical year’ kat Makassar, Sulawesi Selatan dulu.

Syukur bila dah periksa, isteri saya disahkan bebas daripada penyakit berbahaya tetapi saya tetap gelisah sebab seumur hidup dia tetap akan bergelumang dengan darah, najis, nanah, peluh, hingus dan cecair badan yang lain di hospital tempat dia bekerja.

Saya tak jijik dengan benda tu semua tetapi yang buat saya risau adalah bakteria dan virus yang mungkin ada dalam tu.

Mungkin tak ramai yang tahu betapa dasyatnya penyakit berjangkit yang boleh ada dalam darah, nanah dan cecair badan seseorang seperti Acquired Immune Deficiency Syndrome (AIDS) yang disebabkan oleh Human Immunodeficiency Virus (HIV).

Begitu juga penyakit Hepatitis B dan Hepatitis C yang juga antara penyakit yang digeruni oleh kebanyakan yang bekerja di hospital.

Sekali dah kena penyakit AIDS memang dah tak ada harapan untuk sembuh dah. Virus HIV ni hebat. Sampai sekarang belum ada antivirus yang betul-betul berkesan untuk membunuh virus ni jadi sekarang ni pesakit AIDS cuma bergantung pada ubat antiretroviral je la untuk terus hidup.

Bayangkan pekerja hospital yang kena penyakit AIDS ni akan mati secara perlahan lahan dengan penuh siksa.

Penyakit ni bukan bunuh kita tiba-tiba macam serangan jantung (heart attack) ataupun perdarahan dalam kepala akibat strok (cerebrovascular accident) tetapi AIDS ni mengambil masa yang sangat lama untuk mengakibatkan kematian.

Mula-mula tentera sistem kekebalan tubuh pesakit yang dipanggil CD4 dihapuskan sedikit demi sedikit.

Selepas tu pesakit mungkin akan mula mengalami cirit birit yang berpanjangan, ruam pada kulit, badan mula kurus kering, kulat pun mula menyerang mukosa mulut (oral candidiasis) dan lain-lain.

Akhirnya, pesakit boleh mati hanya kerana selsema sahaja atau penyakit ringan yang lain kerana daya tahan tubuh dah sangat-sangat lemah pada waktu tu. Penyakit apa pun boleh membunuh pada masa tu.

Baca: Bekas Doktor Berkongsi Bagaimana Beliau Hulurkan Bantuan Kecemasan Sewaktu Travel

Sebenarnya yang lebih membunuh bukanlah virus HIV tu sendiri tetapi tekanan emosi yang terpaksa ditanggung oleh pekerja hospital tu la yang paling dasyat.

Siapa yang nak duduk dekat dengan pesakit AIDS kan? Dipulau keluarga sendiri dan anak isteri pun boleh cabut lari.

Padahal selama ni mereka berkhidmat tanpa hiraukan semua risiko tu dan hanya untuk pastikan pesakit yang mereka rawat tu sembuh dengan sempurna dan balik dengan senyuman.

Bila saya tengok isteri sebagai pegawai perubatan dan kakak ipar saya yang sedang bertarung di hospital untuk menjadi pakar sakit puan, walaupun gelisah saya sebenarnya bangga dengan mereka.

Saya rasa tak ramai orang yang sanggup bekerja setiap hari berdepan dengan risiko kematian dan jangkitan macam mereka ni.

Jadi kepada sesiapa yang nak cari calon isteri daripada kalangan doktor dan pekerja kesihatan tak kisah la Medical Assistant (MA) ke nurse ke pekerja lab ke pastikan mental korang kuat dan relakanlah mereka berkhidmat untuk rakyat Malaysia.

Mungkin mereka tak mengangkat senjata tetapi percayalah mereka adalah barisan pertahanan paling utama yang membuatkan majoriti rakyat Malaysia boleh terus hidup dengan selesa, makmur dan sihat sampai la ke hari ni.

Saya Taufiq Razif berharap semua pekerja dalam bidang kesihatan boleh bekerja dengan seikhlas hati. Biarlah gaji di dunia tak seberapa yang penting anda boleh bermewah dengan gaji anda di akhirat sana.

Kepada ibubapa yang ada anak di dalam bidang ni, tahniah kerana anda dah lahirkan wira negara! Jangan lupa kongsikan cerita ni pada keluarga kita ye.

Baca lagi: 5 Pesanan Saya Buat Bakal Doktor Baru Yang Akan Mula Sertai ‘Housemanship’